ஐபிஎல் தொடரில் இதுவரை 11 சீசன்கள் வெற்றிகரமாக நடந்து முடிந்துள்ளன . 12வது சீசன் அடுத்த ஆண்டு மார்ச் மாதம் தொடங்க உள்ள நிலையில் , இந்த சீசனுக்கான ஏலம் இன்று மதியம் 2.30 மணிக்கு ஜெய்ப்பூரில் தொடங்குகிறது . இந்த ஏலத்தில் 351 வீரர்கள் ஏலம் விடப்பட உள்ளனர் . இதுவரை ஒருமுறை கூட ஐபிஎல் கோப்பையை வென்றிராத பஞ்சாப் , பெங்களூரு , டெல்லி ஆகிய மூன்று அணிகளும் இந்த சீசனையாவது வென்றுவிட வேண்டும் என்ற முனைப்பில் உள்ளன . இந்த மூன்று அணிகளில் பஞ்சாப் மற்றும் டெல்லி அணியிடம் அதிகமான தொகை இருப்பு உள்ளது . பஞ்சாப் அணியிடம் ரூ . 36 . 2 கோடியும் டெல்லி அணியிடம் ரூ . 25 . 5 கோடியும் இருப்பு உள்ளது . இந்த ஐபிஎல் ஏலத்தில் அதிகபட்ச தொகை எடுத்து வாங்கப்பட கூடிய வீரராக வெஸ்ட் இண்டீஸ் அணியின் அதிரடி வீரர் ஷிம்ரன் ஹெட்மயர் திகழ்வார் . அண்மைக்காலத்தில் அவரது ஆட்டத்தால் உலகளவில் கவனத்தை ஈர்த்தவர் ஹெட்மயர் . அண்மையில் இந்தியாவுக்கு எதிரான தொடரில் அவரது ஆட்டம் கவனத்தை ஈர்த்தது . குறிப்பாக ஸ்பின் பவுலிங்கின் மீது ஆதிக்கம் செலுத்தி ஆடினார் . மெக்கல்லம் , கோரி ஆண்டர்சன் , இயன் மோர்கன் போன்ற பெரிய வீரர்கள் ஏலத்தில் இருந்தாலும் ஹெட்மயர் தான் அதிக விலைக்கு ஏலம் போவதற்கான வாய்ப்பு உள்ளது . ஏற்கனவே இவரை எடுப்பது குறித்து பஞ்சாப் அணி மறைமுகமாக கருத்து தெரிவித்திருந்தது . எனவே இவரை எடுக்க அந்த அணி முனையும் . ஹெட்மயரை எடுப்பதில் போட்டி நிலவினால் , அது பஞ்சாப் மற்றும் டெல்லி அணிகளுக்கு இடையே மட்டும்தான் வாய்ப்பு உள்ளது . ஏனெனில் மற்ற அணிகளை விட இந்த இரண்டு அணிகளும் தான் அதிகமான தொகையை கையிருப்பில் வைத்துள்ளன . ஹெட்மயருக்கான டிமேண்ட் அதிகரித்தால் குறைந்த தொகையை வைத்துள்ள மற்ற அணிகள் , அவரை அதிகமான தொகைக்கு எடுக்க யோசிக்கும் . ஆனால் பஞ்சாப் அணிக்கு அந்த பிரச்னை கிடையாது என்பதால் , அவரை எடுப்பதில் அந்த அணிக்குத்தான் அதிக வாய்ப்புள்ளது . மேலும் அந்த அணி அவரை எடுப்பதில் ஆர்வமாகவும் உள்ளது .


தமிழகத்தில் தலைகீழாக நின்று தண்ணீர் குடித்தாலும் பா . ஜ . க . வால் நாடாளுமன்ற தேர்தலில் ஒரு தொகுதியில் கூட வெல்ல முடியாது என்பதை அமித் ஷா தாமதமாக புரிந்து கொண்டதாக தகவல்கள் வெளியாகியுள்ளன . நாடு முழுவதும் சுற்றுப்பயணம் மேற்கொண்டு ஒவ்வொரு மாநிலத்திலும் பா . ஜ . க . வின் நாடாளுமன்ற தேர்தலுக்கான வியூகத்தை அமித் ஷா வகுத்து வருகிறார் . கேரளா , மேற்கு வங்கத்தில் கூட நாடாளுமன்ற தேர்தலில் கணிசமான தொகுதிகளில் வெல்ல முடியும் என்று அமித் ஷா நம்புகிறார் . ஆனால் தமிழகத்தை பொறுத்தவரை நாடாளுமன்ற தேர்தலில் கணிசமான வாக்குகளை பெறுவது கூட சிரமம் என்கிற முடிவுக்கு அமித் ஷா வந்துவிட்டதாக கூறுகிறார்கள் . பா . ஜ . க . என்றாலே தீண்டத்தகாத கட்சி என்பது போல் மக்கள் அல்ல சக அரசியல் கட்சிகளே நினைத்து வருவது சென்னை வந்த பிறகு தான் அமித் ஷாவுக்கு புரிந்துள்ளது . சென்னை விமான நிலையத்தில் வந்து இறங்கியது முதலே அமித் ஷா , இரண்டு மூன்று பேரிடம் இருந்து செல்போனிலாவது அழைப்பு வரும் என்று எதிர்பார்த்துக் கொண்டிருந்தார் . ஆனால் அமித் ஷா விமானத்தில் ஏறி டெல்லி புறப்படும் வரை அந்த இரண்டு மூன்று பேரில் ஒருவர் கூட அமித் ஷாவை தொடர்பு கொள்ளவில்லை . தமிழகத்தை பொறுத்தவரை தி . மு . க அல்லது அ . தி . மு . க . விடன் கூட்டணி அமைத்தால் மட்டுமே வெற்றி பெற முடியும் என்பது தான் காங்கிரஸ் மற்றும் பா . ஜ . க . வின் நிலை . பா . ஜ . க . வுடன் கூட்டணி என்கிற கதவை கடந்த ஆண்டே தி . மு . க மூடிவிட்டது . அ . தி . மு . கவுடன் தற்போதைய சூழலில் பா . ஜ . க . வுடன் இணைந்த போட்டியிட்டால் கூட வெற்றி கிடைக்குமா என்பது சந்தேகமே . இருந்தாலும் அ . தி . மு . க . வுடன் கூட்டணி அமைத்தால் கவுரவமான வாக்குகளையாவது பெறலாம் என்பது தான் அமித் ஷாவின் கணக்கு . ஆனால் கூட்டணி என்கிற பா . ஜ . க . வின் தூண்டிலில் தற்போது வரை அ . தி . மு . க . சிக்கவில்லை . சரி பெரிய கட்சிகளை விட்டுவிடுங்கள் சின்னச்சின்ன கட்சிகள் கூட அமித் ஷாவை கண்டுகொள்ளவில்லை . கடந்த நாடாளுமன்ற தேர்தலின் போது பா . ஜ . க . தலைவராக இருந்த ராஜ்நாத் சிங் சென்னை வந்த போது தி . மு . க – அ . தி . மு . க தவிர்த்து மற்ற கட்சிகளில் பெரும்பாலான கட்சிகளின் நிர்வாகிகள் நேரில் சென்று சந்தித்து வந்தனர் . பிரச்சாரத்திற்காக சென்னை வந்த போது ரஜினியை மோடி சந்தித்தார் . கோவையில் தங்கியிருந்த போது மோடியை நேரில் சென்று நடிகர் விஜய் சந்தித்தார் . அந்த அளவிற்கு அப்போது பா . ஜ . க . வின் செல்வாக்கு இருந்தது . தற்போதைய சூழலி சின்னச் சின்ன கட்சிகள் கூட கண்டுகொள்ளாத நிலையில் , நாடாளுமன்ற தேர்தலுக்கான தமிழக வியூகத்தை இறுதி செய்ய முடியாமல் அமித் ஷா டெல்லி திரும்பிவிட்டார் . மேலும் என்னதான் தலைகீழாக நின்று தண்ணி குடித்தாலும் பா . ஜ . க . வால் தமிழகத்தில் தற்போதைக்கு ஒன்றும் செய்ய முடியாது என்று உணர்ந்து கொண்டே இங்கிருந்த சென்றுள்ளார் அமித் ஷா .


செல்லமே’ படத்தின் மூலம் தமிழ் சினிமாவிற்கு அறிமுகமானவர் விஷால் . நிஜ வாழ்விலும் நான் ஹீரோ தான் என்று நினைத்துக் கொண்டு பல்வேறு நடவடிக்கையில் ஈடுபட்டு வருகிறார் . இந்த நிலையில் , நடிகர் சங்கத்தின் தேர்தலில் செயலாளர் பதவிக்கு போட்டியிட்டு வெற்றி பெற்றார் . இதையடுத்து திரைப்பட தயாரிப்பாளர்கள் சங்க தேர்தலில் தலைவர் பதவிக்கு போட்டியிட்டு வெற்றி பெற்றுள்ளார் . தற்போது நடிகர் சங்கம் மற்றும் தயாரிப்பாளர்கள் சங்கத்தின் பணிகளில் தீவிரம் காட்டி வருபவர் , தனது அம்மா பெயரில் அறக்கட்டளை ஒன்றை தொடங்கி அதன் மூலமாக பள்ளி மாணவர்கள் , ஏழை எளியோறுக்கு உதவிகளும் செய்து வருகிறார் . வலது கை செய்றது இடது கைக்கு தெரிய கூடாது என்று சொல்வார்கள் . ஆனால் , இவர் தான் வித்தியாசமான ஆளாச்சே . அவர் செய்யும் உதவிகளை அனைவருக்கும் தெரியும்படி தான் செய்வார் . அதுவும் , பத்திரிகைகளுக்கு செய்தியாக கொடுப்பதில் மிக தீவிரமாக இருக்கிறார் விஷால் . அதற்காக அவரை , நீங்கள் புகழ்ச்சிக்கு அலைபவர் என்று நினைக்க வேண்டாம் . அரசியலில் ஈடுபடுவார் என்றும் நினைக்க வேண்டாம் . அவர் என்ன நினைத்தாரோ யாருக்கு தெரியும் ? இதற்கிடையே , விஷாலின் நடவடிக்கைக்கு சிலர் தொடர்ந்து எதிர்ப்பு தெரிவித்து வருகிறார்கள் . அவர்களில் ஒருவரான தயாரிப்பாளரும் , நடிகருமான சுரேஷ் காமாட்சிக்கு , விஷால் ரசிகர் என்ற பெயரில் ஒருவர் மிரட்டல் விடுத்துள்ளது பெரும் சர்ச்சையை ஏற்படுத்தியுள்ளது . விஷாலின் தீவிர ரசிகர் என்று கூறிக்கொள்ளும் அந்த நபர் , சுரேஷ் காமாட்சியை , இத்துடன் விஷாலைப் பற்றி பேசுவதை நிறுத்தி கொள் . இல்லையேல் கடுமையான விளைவுகளை சந்திக்க நேரிடும் . என்று மிரட்டியுள்ளார் . மேலும் , விஷால் யார் என்று தெரியுமா ? அவரது பின்னணி தெரியுமா ? எவ்வளவு பணம் செலவழித்து வருகிறோம் என்று தெரியுமா ? என்றும் பேசி இருக்கிறார் . மேலும் , தயாரிப்பாளர்களுக்கும் , நடிகர் சங்கத்தில் உள்ளவர்களுக்கும் பல உதவிகளை செய்து வரும் விஷாலை தமிழகமே எதிர்ப்பார்த்துக் கொண்டிருக்கிறது . தற்போதைய தமிழக அரசியல் இருக்கும் நிலமையில் , விஷால் தேர்தலில் நின்றால் அவரை தமிழக முதல்வராக்கி கொண்டாடுவோம்” என்றும் பிதற்றியுள்ளார் அந்த ரசிகன் . விஷாலின் இந்த தீவிர ரசிகரின் ஆடியோ வாட்ஸ் - அப்பில் வைரலாக பரவி வருகிறது . மவனே அந்த ரசிகர் மட்டும் நேரில் கிடைத்தால்… அப்படின்னு ஒரு பதிவு , ஒவ்வொரு வாட்ஸ் - அப் குழுவிலும் பதிவிடப்படுகிறது என்பது குறிப்பிடத்தக்கது .


இந்தப் போட்டியில் 235 ரன்கள் குவித்ததன் மூலம் டெஸ்ட் போட்டியில் தனது அதிகபட்ச ரன்களை பதிவு செய்தார் கோலி . இதுதவிர ஓர் இன்னிங்ஸில் அதிக ரன்கள் குவித்த இந்திய கேப்டன்களின் வரிசையிலும் முதலிடத்தைப் பிடித்துள்ளார் கோலி . முன்னதாக 2013 - இல் சென்னையில் நடைபெற்ற ஆஸ்திரேலியாவுக்கு எதிரான டெஸ்ட் போட்டியில் மகேந்திர சிங் தோனி 224 ரன்கள் குவித்ததே இந்திய கேப்டன் ஒருவர் எடுத்த அதிகபட்ச ரன் சாதனையாக இருந்தது . ஓர் ஆண்டில் 3 இரட்டைச் சதங்களை விளாசிய மூன்றாவது கேப்டன் என்ற பெருமையை கோலி பெற்றுள்ளார் . கிளார்க் ( 2012 ) , மெக்கல்லம் ( 2014 ) ஆகியோர் மேற்கண்ட சாதனையை செய்த மற்ற இரு கேப்டன்கள் ஆவர் . இந்திய கேப்டன் விராட் கோலி இந்த ஆண்டில் மட்டும் மூன்றாவது முறையாக இரட்டைச் சதத்தை விளாசியுள்ளார் . இதன்மூலம் சர்வதேச அளவில் ஓர் ஆண்டில் 3 அல்லது அதற்கு மேற்பட்ட இரட்டைச் சதங்களை விளாசிய 5 - ஆவது வீரர் என்ற பெருமையைப் பெற்றுள்ளார் கோலி . மைக்கேல் கிளார்க் , பிரென்டன் மெக்கல்லம் , ரிக்கி பாண்டிங் , டான் பிராட்மேன் ஆகியோர் மற்ற நால்வர் . மும்பை டெஸ்டின் முதல் இன்னிங்ஸில் 235 ரன்கள் குவித்த பிறகு கோலியின் டெஸ்ட் சராசரி 50.53 . ஒரு நாள் போட்டி மற்றும் டி20 போட்டியில் கோலியின் சராசரி முறையே 52.93,57.13 ஆகும் . இதன்மூலம் ஒரே நேரத்தில் டெஸ்ட் , ஒரு நாள் போட்டி , டி20 என 3 விதமான போட்டிகளிலும் 50 - க்கும் மேற்பட்ட சராசரியை எட்டிய முதல் வீரர் என்ற பெருமையைப் பெற்றுள்ளார் கோலி .


ஆசிய கோப்பையில் இந்தியாவுக்கு எதிரான போட்டியில் இந்திய அணியை வீழ்த்த முடியும் என பாகிஸ்தான் அணி கேப்டன் சர்ஃபராஸ் அகமது நம்பிக்கை தெரிவித்துள்ளார் . இந்தியா பாகிஸ்தான் அணிகளுக்கு இடையேயான கிரிக்கெட் போட்டி என்றாலே அனல் பறக்கும் . உலகளவில் எதிர்பார்ப்புகள் எகிறிவிடும் . போட்டி மிகக்கடுமையாக இருக்கும் . இரு அணிகளுமே வெற்றிக்காக வெறித்தனமாக ஆடும் . கடந்த சில ஆண்டுகளாக இந்திய அணியும் பாகிஸ்தான் அணியும் சர்வதேச தொடர்களை தவிர மற்ற போட்டிகளில் ஆடுவதில்லை . அதனால் இந்தியா மற்றும் பாகிஸ்தான் அணிகளுக்கு இடையே நடக்கும் ஒருசில போட்டிகள் மீதான எதிர்பார்ப்பு எகிறுகின்றன . கடந்த ஆண்டு நடந்த ஐசிசி சாம்பியன்ஸ் டிராபி தொடரின் இறுதி போட்டியில் இந்திய அணி , பாகிஸ்தானிடம் தோற்றது . அதன்பிறகு ஆசிய கோப்பை தொடரில் தான் இரு அணிகளும் மோத உள்ளன . வரும் 15ம் தேதி ஆசிய கோப்பை போட்டிகள் தொடங்குகின்றன . இந்தியா மற்றும் பாகிஸ்தான் அணிகளுக்கு இடையேயான போட்டி செப்டம்பர் 19ம் தேதி நடக்கிறது . இந்த போட்டியில் வெல்லும் முனைப்பில் இரு அணிகளுமே உள்ளன . ஆசிய கோப்பை தொடரில் விராட் கோலிக்கு ஓய்வு அளிக்கப்பட்டுள்ளதால் , ரோஹித் சர்மா கேப்டனாக செயல்பட உள்ளார் . இந்த தொடரில் விராட் கோலி இல்லாததால் பாகிஸ்தான் அணி சற்று ஆறுதலாக உள்ளது . எனினும் இந்திய அணி ரோஹித் சர்மா , தவான் , ராகுல் , புவனேஷ்வர் குமார் , பும்ரா ஆகியோருடன் வலுவாக உள்ளது . அதேநேரத்தில் பாகிஸ்தான் அணியின் ஃபகர் ஜமான் மற்றும் ஹசன் அலி ஆகியோரும் அந்த அணி சார்பில் தாக்கத்தை ஏற்படுத்துவார்கள் என எதிர்பார்க்கப்படுகிறது . இந்நிலையில் , இந்தியாவுடனான போட்டி குறித்து பேசியுள்ள பாகிஸ்தான் அணியின் கேப்டன் சர்ஃபராஸ் அகமது , இந்தியாவிற்கு எதிரான போட்டியும் எங்களுக்கு மிகவும் முக்கியம் . இந்தியாவிற்கு எதிராக ஆடுவதற்கு தயாராக உள்ளோம் . இந்தியாவிற்கு எதிரான முதல் போட்டியிலேயே அந்த அணியை வீழ்த்தி உத்வேகத்துடன் அனைத்து போட்டிகளையும் எதிர்கொள்ள உள்ளோம் . ஐக்கிய அரபு எமிரேட்ஸ் ஆடுகளங்கள் மிகவும் மெதுவாக இருக்கும் என்பதால் , ஸ்பின் பவுலிங் மிகப்பெரிய தாக்கத்தை ஏற்படுத்தும் . நாங்கள் முதலில் பேட்டிங் செய்தால் 300 ரன்களுக்கு மேலாக இந்திய அணிக்கு இலக்கு நிர்ணயிக்க முயல்வோம் . அப்படி 300 ரன்களை நாங்கள் எட்டிவிட்டால் எங்கள் பவுலர்கள் இந்திய அணியின் விக்கெட்டுகளை சரித்துவிடுவர் என சர்ஃபராஸ் நம்பிக்கை தெரிவித்துள்ளார் .


இந்திய ராணுவத்துக்கு தேவையான ஆயுதம் உள்ளிட்ட தளவாடங்களின் உதிரி பாகங்களை தயாரிக்கும் பெரும் வாய்ப்பை தமிழகத்திலுள்ள பெரிய , சிறிய மற்றும் குறு தொழிற்சாலைகளுக்கு வழங்க உள்ளது மத்திய அரசு . ‘டிபென்ஸ் காரிடர்’ அதாவது ராணுவ தொழில் பெருவழி தடமாக சென்னை , கோவை , சேலம் , திருச்சி மற்றும் ஓசூர் பகுதிகளை அறிவித்திருக்கிறது . தேசிய ராணுவ அமைச்சர் அதிலும் தமிழர் எனும் முறையில் நிர்மலா சீதாராமன் , இப்பேர்ப்பட்ட பெரும் வாய்ப்பை தமிழக தொழில் துறைக்கு தருவதில் பெரிய பெருமிதத்துடன் முன்னின்று செய்து கொண்டிருக்கிறார் விஷயங்களை . இந்நிலையில் என்னதான் மத்திய அரசு தமிழக வளர்ச்சிக்கான பல விஷயங்களை முன்னெடுத்தாலும் , இங்கிருக்கும் அமைச்சர்கள் ’பலவித ஆதாய’ நோக்குடன் அதில் முட்டுக்கட்டை போடுதல் , இழுத்தடித்தல் , எதையாவது எதிர்பார்த்தல் ஆகிய காரியங்களை செய்து இம்சை தருகிறார்கள் என்பது நிர்மலாவின் ஆதங்கம் . ஏற்கனவே இதே ராணுவ தளவாட பூங்கா திறப்பு விஷயத்தில் நிர்மலாவுக்கும் , தமிழக அமைச்சர் வேலுமணிக்கும் இடையில் உரசல் உருவானது . நிர்மலாவை வேலுமணி மிரட்டினார் எனுமளவுக்கு சர்ச்சைகள் வெடித்தன . நிர்மலாவும் இதற்கு பதிலடிகளை தராமலில்லை . விருதுநகர் மாவட்டத்தில் அமைச்சர் ராஜேந்திர பாலாஜியை பக்கத்து நாற்காலியில் வைத்துக் கொண்டே , அந்த மாவட்டம் வளர்ச்சி பெறாமல் முடங்கிக் கிடப்பதை கிழித்தெடுத்தார் . இது பெரும் அதிர்வலையை ஏற்படுத்தியது . இந்நிலையில் ‘டிபென்ஸ் காரிடர்’ விஷயத்திலும் நிர்மலாசீதாராமன் தமிழக அமைச்சரவையின் முகத்திரையை கிழித்திருக்கிறார் என்கிறார்கள் . அதாவது ராணுவ தொழில் பெருவழித்தடமாக தமிழகம் மாறும் விஷயத்தில் தமிழக அரசின் ஒத்துழைப்பை பற்றி பேசியவர் ”இப்போது வரைக்கும் எனக்கு நல்ல விதமான ஒத்துழைப்பையே தமிழக அரசு வழங்குகிறது ! ” என்று ஒற்றை வரியை சொல்லிவிட்டு அதன் பின் . . . ”தமிழக அரசு இந்த விஷயத்தில் கொடுக்க வேண்டிய அனுமதிகளை கொஞ்சம் சீக்கிரமாக கொடுக்க அவேண்டும் . அதுல எந்த விதமான இடையூறுகளும் இல்லாமல் பார்த்துக்கணும் . தடைகளும் இல்லாமல் பார்த்துக்கணும் . குறிப்பா கீழ்மட்ட அதிகாரிகளை இன்னும் கொஞ்சம் திறமையோடு செயல்பட வைக்கணும் . கோப்புகள் தேங்கிக் கிடக்க அனுமதிக்கமால் சீக்கிரம் ஒப்புதல் கொடுக்கணும் . மேலும் உற்பத்தியாலர்களுக்கு கொடுக்கக்கூடிய ‘ஆர்டர்’களுக்கு நடுவில் எந்தவிதமான இடையூறும் வராஅமல் பார்த்துக் கொள்ள வேண்டும் . ” என்று சொல்லியிருக்கிறார் . இடையூறு கொடுக்க கூடாது , கோப்புகளில் கையெழுத்திடுவதை துரிதப்படுத்தணும் , உற்பத்தியாளர்களுக்கு டார்ச்சர் கொடுக்க கூடாது ! என்றெல்லாம் வரிசை கட்டி ராணுவ அமைச்சர் பேசியிருப்பதன் மூலம் இந்த இம்சைகள் அத்தனையையும் இந்த அமைச்சர்கள் செய்து கொண்டிருக்கிறார்கள் என்பதை வெட்ட வெளிச்சமாக்கிவிட்டார் நிர்மலா ! என்கிறார்கள் விமர்சகர்கள் . தமிழகம் தொழில்துறை உள்ளிட்ட விஷயங்களில் பெரும் முன்னேற்றம் அடையாமல் தேங்கியே நிற்க காரணம் இந்த அமைச்சர்களின் புத்திதான் ! என்பதைத்தான் நேரடியாக சொல்லாமல் ‘அப்படி செய்யகூடாது ! இப்படி பண்ண கூடாது ! ’ என்று நாசூக்காக நாக் அவுட் கொடுத்திருக்கிறார் மேடம் . அதிலும் ‘கீழ்மட்ட அதிகாரிகளை இன்னும் திறமையோடு செயல்பட வைக்க வேண்டும் . ’ என்று கூறியிருப்பதன் மூலம் ஆளும் அரசியல்வாதிகள் மட்டுமில்லாது தமிழக அதிகாரிகள் கட்டமைப்பின் கீழ் மட்டமும் திறமையற்றதாகாவே இருக்கிறது ! என்றும் வெட்ட வெளிச்சமாக்கி இருக்கிறார் ! என்கிறார்கள் . இப்படி அசிங்கப்பட்ட பிறகாவது திருந்துவார்களா ! தமிழகம் முன்னேறுமா ?


தொடர் தோல்விகளை சந்தித்து வந்த மும்பை அணி , பஞ்சாப் அணியை 6 விக்கெட் வித்தியாசத்தில் வீழ்த்தி வெற்றி பெற்றுள்ளது . 8 போட்டிகளில் 2ல் மட்டுமே வெற்றி பெற்றிருந்த மும்பை அணி , எஞ்சிய 6 போட்டிகளிலும் வெற்றி பெற்றே தீரவேண்டும் என்ற கட்டாயத்தில் , நேற்று பஞ்சாப் அணியை எதிர்கொண்டது . இந்தூர் மைதானத்தில் நடந்த போட்டியில் டாஸ் வென்ற மும்பை கேப்டன் ரோஹித் சர்மா , முதலில் பவுலிங்கை தேர்வு செய்தார் . பஞ்சாப் அணியின் தொடக்க வீரர்களான ராகுலும் கெய்லும் வழக்கம்போலவே அதிரடியாக தொடங்கினார் . ராகுல் 24 ரன்களில் ஆட்டமிழந்தார் . இதையடுத்து , ஃபார்ம் இல்லாமல் தொடர்ந்து திணறிவரும் யுவராஜ் சிங் களமிறக்கப்பட்டார் . நேற்றும் அதிரடியாக ஆடமுடியாமல் திணறினார் . 14 ரன்களில் அவர் ரன் அவுட்டாகி வெளியேற , கெய்லும் 50 ரன்களில் ஆட்டமிழந்தார் . கருண் நாயர் 23 மற்றும் அக்ஸர் படேல் 13 ரன்களில் ஆட்டமிழந்தனர் . சீரான இடைவெளியில் விக்கெட்டுகள் விழுந்ததால் , பஞ்சாப் அணியின் ரன் வேகம் குறைந்தது . 19 ஓவருக்கு 154 ரன்கள் எடுக்கப்பட்டது . ஆனால் , ஹர்திக் பாண்டியா வீசிய கடைசி ஓவரை எதிர்கொண்ட மார்கஸ் ஸ்டோய்னிஸ் , அந்த ஓவரில் இரண்டு சிக்ஸர்கள் , இரண்டு பவுண்டரிகள் உட்பட 20 ரன்கள் குவித்தார் . 20 ஓவரின் முடிவில் , பஞ்சாப் அணி 6 விக்கெட் இழப்பிற்கு 174 ரன்கள் எடுத்தது . 175 ரன்கள் என்ற இலக்குடன் களமிறங்கிய மும்பை அணியின் தொடக்க வீரர் லிவைஸ் 10 ரன்களில் வெளியேறினார் . அதிரடியாக ஆடிய இஷான் கிஷான் 25 ரன்களில் அவுட்டானார் . மறுபுறம் நிதானமாகவும் அதேநேரத்தில் அதிரடியாக ஆடி ரன் சேர்த்து வந்த சூர்யகுமார் யாதவ் , 57 ரன்களில் ஆட்டமிழந்தார் . ஹர்திக் பாண்டியாவும் ரோஹித் சர்மாவும் ஜோடி சேர்ந்து ஆடினர் . இருவரும் அதிரடியாக ஆடி வெற்றியை நோக்கி சென்றுகொண்டிருந்த நேரத்தில் ஹர்திக் பாண்டியா போல்டாகி வெளியேறினார் . கடைசி 4 ஓவர்களில் 50 ரன்கள் தேவைப்பட்ட நிலையில் , குருணல் பாண்டியா ரோஹித்துடன் ஜோடி சேர்ந்தார் . முஜீபுர் ரஹ்மான் வீசிய 17வது ஓவரில் ரோஹித் இரண்டு சிக்ஸர்கள் பறக்கவிட்டார் . அந்த ஓவரில் 14 ரன்கள் எடுக்கப்பட்டது . இப்போது மூன்று ஓவருக்கு 36 ரன்கள் தேவை . ஸ்டோய்னிஸ் வீசிய 18வது ஓவரில் குருணல் பாண்டியா , 2 பவுண்டரி மற்றும் ஒரு சிக்ஸர் விளாசினார் . ரோஹித்தும் தனது பங்கிற்கு ஒரு பவுண்டரி அடிக்க , அந்த ஓவரில் 20 ரன்கள் எடுக்கப்பட்டது . இன்னும் இரண்டு ஓவர்களில் 16 ரன்கள் தேவை . 19வது ஓவரிலேயே இலக்கை எட்டி மும்பை அணி அபார வெற்றி பெற்றது . இந்த வெற்றியை அடுத்து 6 புள்ளிகளுடன் மும்பை இந்தியன்ஸ் அணி , புள்ளி பட்டியலில் 5வது இடத்தை பிடித்துள்ளது . ஆட்டநாயகனாக சூர்யகுமார் யாதவ் தேர்வு செய்யப்பட்டார் . பிளே ஆஃப் சுற்றுக்கு தகுதி பெற மும்பை அணி , எஞ்சிய 5 போட்டிகளிலும் வெற்றி பெற்றே தீர வேண்டும் . இலக்கை எட்டவிடாமல் தடுப்பதில் வல்லமை பெற்ற பஞ்சாப் அணியிடம் இலக்கை விரைவாக எட்டி வெற்றி பெற்றிருப்பது , மும்பை அணிக்கு உத்வேகத்தை அளித்துள்ளது . .


பிரபல சின்னத்திரை நடிகர் கவுதம் டே , புற்று நோய் காரணமாக மரணமடைந்துள்ளது , ரசிகர்கள் மற்றும் பிரபலங்கள் பலரை அதிர்ச்சியில் ஆழ்த்தியுள்ளது . ராஜா , ராணி ராஷ்மோனி போன்ற பெங்காலி தொடர்களில் நடித்து சின்னத்திரை ரசிகர்கள் மனதில் இடம்பிடித்தவர் நடிகர் கெளதம் டே . 65வது வயதாகும் இவர் ஒரு சில பெங்காலி மொழி படங்களிலும் நடித்துள்ளார் . கவுதம் டே , சில வருடங்களாகவே புற்றுநோயால் அவதிப்பட்டு வந்த நிலையில் , மருத்துவமணையில் இதற்கான சிகிச்சை பெற்றுவந்தார் . இந்நிலையில் நேற்று சிகிச்சை பலனின்றி கவுதம் மருத்துவமனையிலேயே உயிரிழந்தார் . இவருக்கு மனைவியும் , மகளும் உள்ளனர் . கவுதமின் மறைவு சின்னத்திரை மற்றும் வெள்ளித்திரை பிரபலங்கள் மத்தியில் பெரும் சோகத்தை ஏற்படுத்தியுள்ளது . பலர் இவருடைய மறைவிற்கு தங்களுடைய இரங்கலை தெரிவித்ததோடு நேரில் சென்று அஞ்சலி செலுத்தி வருகிறார்கள் .


ஆசியக் கோப்பை மகளிர் டி - 20 கிரிக்கெட் போட்டியில் நடப்புச் சாம்பியனான இந்தியாவை மூன்று விக்கெட் வித்தியாசத்தில் வீழ்த்தி வங்கதேசம் மகளிரணி முதன்முறையாக சாம்பியன் பட்டம் வென்றது . ஆசியக் கோப்பை மகளிர் டி - 20 கிரிக்கெட் போட்டி கோலாலம்பூரில் நடைபெற்று வருகின்றன . நேற்று நடைபெற்ற இதன் இறுதி ஆட்டத்தில் ஆறு முறை சாம்பியன் வென்ற இந்தியாவும் , வங்கதேச அணியும் மோதின . முதலில் ஆடிய இந்திய மகளிர் அணி 20 ஓவர்களில் 9 விக்கெட்டை இழந்து 112 ஓட்டங்களையே எடுத்தது . இந்திய அணியின் கேப்டன் ஹர்மன்பிரீத் கெளர் மட்டுமே சிறப்பாக ஆடி 42 பந்துகளில் 56 ஓட்டங்களை குவித்தார் . மற்ற வீராங்கனைகள் சொற்ப ஓட்டங்களில் வெளியேறினர் . வங்கதேச பந்து வீச்சாளர்கள் கடிஜா , ருமானா தலா 2 விக்கெட்டுகளை வீழ்த்தினர் . பின்னர் , ஆடிய வங்கதேசம் 20 ஓவர்களில் 7 விக்கெட்டை இழந்து 113 ஓட்டங்களை எடுத்து வென்றது . அந்த அணியின் நிகார் சுல்தானா 27 ஓட்டங்கள் , ருமானா 23 ஓட்டங்களை குவித்தனர் . சிறப்பாக ஆடி 3 விக்கெட் வித்தியாசத்தில் முதன்முறையாக கோப்பையை வென்றது . ஏற்கெனவே ரௌண்ட் ராபின் ஆட்டத்திலும் வங்கதேசத்திடம் 7 விக்கெட் வித்தியாசத்தில் இந்தியா தோல்வி அடைந்தது என்பது கூடுதல் தகவல் .


பாலாஜி மோகன் இயக்கத்தில் உருவாகியுள்ள படம் ‘மாரி 2’ . தனுஷ் நாயகனாக நடித்துள்ள இந்தப் படத்தில் , சாய் பல்லவி நாயகியாக நடித்துள்ளார் . வரலட்சுமி சரத்குமார் , டொவினோ தாமஸ் , கிருஷ்ணா , ரோபோ சங்கர் , வினோத் உள்ளிட்ட பலர் முக்கியக் கதாபாத்திரங்களில் நடித்துள்ளனர் . தனுஷின் வுண்டர்பார் ஃபிலிம்ஸ் தயாரித்திருக்கும் இப்படத்தின் ஃபர்ஸ்ட் லுக்கை வெளியிட்டுள்ளது படக்குழு . மீண்டும் டான் ‘மாரி’யாக தனுஷ் திரும்பியிருப்பதற்குப் பலரும் வாழ்த்து தெரிவித்து வருகின்றனர் . டிசம்பரில் வெளியீடு என்பதையும் போஸ்டரில் உறுதி செய்திருக்கிறது படக்குழு . வுண்டர்பார் நிறுவனம் தயாரித்திருக்கும் இப்படத்துக்கு , யுவன் இசையமைத்திருக்கிறார் . ‘மாரி 2’ படத்தின் இறுதிக்கட்டப் பணிகள் மும்முரமாக நடைபெற்று வருகின்றன . படத்தில் நடித்திருக்கும் ஒவ்வொருவரின் கதாபாத்திரத்தையும் போஸ்டராக வெளியிடுகிறது படக்குழு . முதலாவதாக , ஹீரோயின் சாய் பல்லவி கதாபாத்திரத்தின் போஸ்டர் வெளியிடப்பட்டது . ‘அராத்து ஆனந்தி’ என்ற கதாபாத்திரத்தில் அவர் நடித்துள்ளார் . இந்நிலையில் , வரலட்சுமி சரத்குமாரின் கதாபாத்திரம் பற்றிய தகவல் அறிவிக்கப்பட்டுள்ளது . விஜயா என்ற கதாபாத்திரத்தில் , மாநில சட்டம் மற்றும் நீதித்துறையின் இணைச் செயலாளராக அவர் நடித்துள்ளார் . டிசம்பர் மாதம் இந்தப் படம் ரிலீஸாக இருக்கிறது .


ஊழலுக்கு எதிராக போராடும் கமலின் போராட்டத்தை வரவேகிறேன் என்றும் அவருக்கு என் ஆதரவு எப்போதும் உண்டு என்றும் நடிகை குஷ்பு கூறியுள்ளார் . தற்போது காங்கிரஸ் கட்சியின் செய்தி தொடர்பாளராக இருப்பவர் நடிகை குஷ்பு . இவர் நடிகர் கமல் அரசியலுக்கு வந்தால் அவரை ஆதரிப்பேன் என்று கூறியுள்ளார் . மேலும் , கமல் அரசியலுக்கு வருவது குறித்து குஷ்பு தனது முகநூல் பக்கத்தில் கருத்து பதிவிட்டுள்ளார் . அதில் , “ஊழலுக்கு எதிரான கமலின் செயல்பாடுகள் குறித்து பெருமையடைகிறேன் . மாற்றம் நோக்கிய கமலின் போராட்டத்தை வரவேற்கிறேன் . கடந்த இரண்டு மாதங்களில் கமலின் செயல்களால் அரசியல் களம் பரபரப்படைந்துள்ளது . எனது நண்பர் கமலுக்கு எனது ஆதரவும் அன்பும் எப்போதும் உண்டு” என்று குறிப்பிட்டுள்ளார் .


வெள்ளை சுப்பையாவின் அறிமுக படமே சிவாஜி கணேசன் நடிப்பில் வெள்ளி விழா கொண்டாடிய ' பாசமலர் திரைப்படம் தான் ' இதை தொடர்ந்து சிறு சிறு வேடங்களில் நடித்த இவரை , அனைவருக்கும் தெரிந்த நடிகராக மாற்றியது " வைதேகி காத்திருந்தாள் , கரகாட்டக்கரன் போன்ற திரைப்படங்கள் தான் . இதுவரை 200க்கும் மேற்பட்ட படங்களில் குணச்சித்திர வேடங்களில் நடித்துள்ள இவரின் நடிப்பு மிகவும் எதார்த்தமானது என இவரை பல இயக்குனர்கள் இவரை பாராட்டியுள்ளனர் . தற்போது 74 வயதாகும் இவருக்கு கடந்த நான்கு ஆண்டுகளுக்கு முன் கழுத்தில் ஒரு கட்டி வந்துள்ளது . ஆரம்பத்தில் இதை பெரிதாக கண்டு கொள்ளதா இவர் , பின் வலி ஏற்பட்டதும் மருத்துவரை அணுகினார் . அப்போது இவருக்கு கார்த்திருந்தது பேர் அதிர்ச்சி . ஆம் அவருடைய கழுத்தில் இருந்தது சாதாரண கட்டி இல்லை ! கேன்சர் கட்டி என மருத்துவர்கள் தெரிவித்தனர் . இதனை கேட்டதும் நொடிந்து போனார் வெள்ளை சுப்பையா . தொடர்ந்து திரைப்படங்கள் நடிப்பதிலும் அவர் கவனம் செல்லுத வில்லை . படங்கள் தொடர்ந்து நடிக்க அவருடை வயது மற்றும் உடல் நிலையும் ஒத்துழைக்க வில்லை . குடும்ப சூழ்நிலை காரணமாக இவரால் தன்னுடைய புற்றுநோய்க்கு மருத்துவம் பார்க்க பணம் இல்லாமல் அல்லடியதாக கூறுகிறார்கள் அந்த ஊர் மக்கள் . மேலும் இவர் தன்னுடைய மருத்துவ உதவிக்காக அந்த ஊர் மாவட்ட ஆட்சியரிடமும் உதவி கேட்டும் பயன் இல்லை . ஒருவழியாக இவரின் கேன்சர் கட்டி அறுவை சிகிச்சை மூலம் அகற்றப்பட்டது . வயது முதிர்வு காரணமாக , தன்னுடைய மகள் வீட்டில் இருந்த இவர் நேற்று அவருடைய சொந்த ஊரான கோவை , மேட்டுபாளையத்தில் வெள்ளை சுப்பையா காலமானார் . அவரது மறைவிற்க்கு தென்னிந்திய நடிகர் சங்கம் ஆழ்ந்த இரங்கலை தெரிவித்துள்ளது . மேலும் அவருடைய மறைவிற்கு பல நடிகர்கள் மற்றும் நடிகைகள் சமூக வலைதளத்தில் தங்களுடைய இரங்கலை தெரிவித்து வருகிறார்கள் . அதே போல் தென்னிந்திய நடிகர் சங்கமும் இரங்கல் செய்தி வெளியிட்டுள்ளது . பல முன்னணி நடிகர்கள் படங்களில் நடித்துள்ள இவர் , புற்றுநோயால் பாதிக்கப்பட்டு , கடைசி காலத்தில் கண்ணீரோடு தன்னுடைய வாழ்க்கையை முடிந்துள்ளது திரையுலக வட்டாரத்தில் சோகத்தை ஏற்படுத்தியுள்ளது .


திராவிட முன்னேற்றக் கழகத் தலைவர் கருணாநிதி ஜூன் 3 ஆம் தேதி தனது 93 வது பிறந்தநாளை கொண்டாட உள்ளார் . பிறந்தநாளுடன் பேரவை வைர விழாவையும் திமுக நடத்தவிருக்கிறது . ஒட்டுமொத்த இந்தியாவே திரும்பிப் பார்க்கும் வகையில் விழாவை மிகப் பிரம்மாண்டமாக நடத்த கழக உடன்பிறப்புகள் பணியாற்றி வருகின்றனர் . இதில் காங்கிரஸ் துணைத் தலைவர் ராகுல்காந்தி , பீகார் முதல் அமைச்சர் நிதிஷ்குமார் , புதுவை முதல் அமைச்சர் நாராயணசாமி , ராஷ்ட்ரீய ஜனதா தளம் தலைவர் லாலு பிரசாத் யாதவ் , தேசிய மாநாட்டுக் கட்சித் தலைவர் பரூக் அப்துல்லா , தேசியவாத காங்கிரஸ் கட்சியின் தலைவர் சரத்பவார் , இந்திய கம்யூனிஸ்ட் கட்சியின் தேசிய செயலாளர் டி . ராஜா உள்ளிட்டோர் பங்கேற்கின்றனர் . வைர விழாவின் கதாயநாயகனான கருணாநிதி உடல்நலக்குறைவால் நிகழ்ச்சியில் பங்கேற்ற தற்போதைய சூழலில் வாய்ப்பு இல்லை என்றும் , மருத்துவர்கள் அனுமதி அளிக்கும் பட்சத்தில் விழாவில் அவர் பங்கேற்பார் என்றும் மு . க . ஸ்டாலின் அண்மையில் தெரிவித்திருந்தார் . கருணாநிதியின் இவ்வைரவிழாவுக்கு இன்னும் ஆறு தினங்களே எஞ்சியுள்ள நிலையில் , திமுக செயல் தலைவர் மு . க . ஸ்டாலின் தொண்டர்களுக்கு கடிதம் ஒன்றை எழுதியுள்ளார் . அதில் , கருணாநிதியின் உறுதிமிக்க நிலைப்பாடு வைரத்திற்கு குறைந்தல்ல என்று புகழாரம் சூட்டியுள்ளார் . பிறந்தநாளுடன் பேரவை வைர விழாவும் இணைந்தது இரட்டிப்பு மகிழ்ச்சியை அளிப்பதாகத் தெரிவித்த ஸ்டாலின் , ஏறத்தாள 50 ஆண்டுகாலமாக தமிழக அரசியலில் அச்சாணியாகத் திகழ்ந்தவர் கருணாநிதி என்றும் பாராட்டு தெரிவித்தார் . கருணாநிதியின் இந்த வைர விழாவில் பங்கேற்க அனைத்து தொண்டர்களும் ஜூன் 3 ஆம் தேதி சென்னை வர வேண்டும் என்று அவர் அழைப்பு விடுத்தார் .


வட சென்னை மக்களின் வாழ்க்கையை அழகாக எடுத்து கூறுவதில் வல்லவர் இயக்குநர் ரஞ்சித் . அட்டகத்திஇவர் இயக்கத்தில் முதலில் வெளியான படம் அட்டகத்தி . இதில் தினேஷ் ஹீரோவாக நடித்திருந்தார் . இந்த படம் வெளியாகி நல்ல வரவேற்பை பெற்றது . காலாஅதன் பிறகு கார்த்தியை வைத்து மெட்ராஸ் படத்தை இயக்கினார் . இதில் கேத்ரின் தெரசா ஹீரோயினாக நடித்திருந்தார் . இந்த படமும் வடசென்னையில் எடுக்கப்பட்டது . மேலும் குறிப்பாக கூறவேண்டும் என்றால் ரஜினியை வைத்து கபாலி படத்தை இயக்கினார் . இதன் மூலம் புகழின் உச்சிக்கு சென்றார் . அதன் பிறகு தற்போது மீண்டும் ரஜினியை வைத்து காலா என்ற படத்தை இயக்கியுள்ளார் . இப்படம் ஏப்ரல் 27 ம் தேதி ரிலீஸுக்காக காத்திருக்கிறது . தயாரிப்புஇந்நிலையில் இயக்குனர் ரஞ்சித் தனது நீலம் புரோடக்ஷன்ஸ் மூலம் ஒரு படத்தை தயாரித்து வருகிறார் . இந்த படத்தை மாரி செல்வராஜ் என்பவர் இயக்க சந்தோஷ் நாராயணன் இசையமைத்து வருகிறார் . ஃபஸ்ட் லுக் போஸ்டர்இந்த படத்திற்கு ' பரியேறும் பெருமாள் ' என்று டைட்டில் வைக்கப்பட்டுள்ளது . இந்த படத்தின் ஃபஸ்ட் லுக் போஸ்டரை ரஞ்சித் தமது சமூக வலைத்தளத்தில் பதிவிட்டுள்ளார் . கதிர் , ஆனந்தி , கலையரசன் என பலர் நடித்துள்ள படம் அடுத்த மாதம் திரைக்கு வரவுள்ளது .


கடலூரில் உள்ள சர்க்கரை ஆலையை முற்றுகையிட முயன்ற தேமுதிகவைச் சேர்ந்த பிரேமலதா விஜயகாந்த் மற்றும் தேமுதிகவினர் போலீசாரால் இன்று கைது செய்யப்பட்டனர் . விவசாயிகளுக்கு கரும்புக்கான நிலுவைத் தொகை வழங்காததைக் கண்டித்து தமிழகம் முழுவதும் உள்ள சர்க்கரை ஆலைகள் முன்பாக தேமுதிக சார்பில் இன்று முற்றுகைப் போராட்டம் நடத்தி வருகின்றனர் தமிழகத்தில் உள்ள 13 சர்க்கரை ஆலைகள் முன்பு தேமுதிகவினர் இன்று போராட்டம் நடத்தி வருகின்றனர் . கரும்பு விவசாயிகளின் நீண்ட நாள் கோரிக்கையான நிலுவைத் தொகையை வழங்காத தமிழக அரசைக் கண்டித்து தமிழகத்தில் உள்ள 13 சர்க்கரை ஆலைகளை முற்றுகை போராட்டம் நடத்தி வருகிறார்கள் . கடலூர் மாவட்டம் , நெல்லிக்குப்பம் , இஐடி பாரி ஆலையை பிரேமலதா விஜயகாந்த் , தலைமையில் முற்றுகையிட்டுப் போராட்டம் நடத்தி வருகிறார்கள் . பெண்ணாடம் அம்பிகா சர்க்கரை ஆலையை கழக அவைத் தலைவர் மோகன்ராஜ் தலைமையிலும் , வேலூர் மாவட்டம் ஆம்பூர் , வடபுதுப்பட்டு கூட்டுறவு சர்க்கரை ஆலையை , கழகத் துணை செயலாளர் சுதீஷ் தலைமையில் முற்றுகைப் போராட்டம் நடத்தி வருகிறார்கள் . கடலூர் மாவட்டம் நெல்லிக்குப்பத்தில் உள்ள இஐடி சர்க்கரை ஆலை முன்பு தேமுதிக சார்பில் போராட்டம் நடத்தப்பட்டு வருகிறது . கரும்பு விவசாயிகளுக்கு நிலுவைத் தொகையை வழங்கக்கோரி தேமுதிகவினர் முழக்கமிட்டனர் . அப்போது திடீரென பிரேமலதா விஜயகாந் உள்ளிட்டோர் சாலையில் அமர்ந்து மிறியலில் ஈடபட்டனர் . இதனால் அப்பகுதியில் போக்குவரத்து பாதிக்கப்பட்டது . பின்னர் அங்கு வந்த காவல் துறை அதிகாரிகள் , பிரேமலதாவிடமும் , தேமுதிக தொண்டர்களிடமும் பேச்சுவார்த்தை நடத்தினர் . ஆனால் , பேச்சுவார்த்தையில் உடன்பாடு ஏற்படவில்லை . இதனை அடுத்து பிரேமலதா விஜயகாந்த் , மற்றும் தேமுதிகவினர் 100 - க்கும் மேற்பட்டோரை போலீசார் கைது செய்தனர் .


நடிகர் சங்கம் சார்பாக காவிரி மேலாண்மை வாரியம் அமைக்க கோரியும் , ஸ்டெர்லைட் ஆலையை இழுத்து மூடக் கோரியும் இன்று சென்னை வள்ளுவர் கோட்டம் அருகே ஒட்டு மொத்த நடிகர் நடிகைகள் , தயாரிப்பாளர்கள் , மற்றும் திரையுலகை சேர்ந்த துணை நடிகர்கள் உட்பட பலர் கலந்துக்கொண்ட மௌன அறவழி போராட்டம் நடைப்பெற்றது . இந்த போராட்டத்தில் நடிகர் விஜய் , கமல் , ரஜினிகாந்த் , தனுஷ் , விக்ரம் , விஷால் உள்ளிட்ட பலர் கலந்துக்கொண்டனர் . மேலும் இது சமூக அக்கறையோடு நடத்தப்படும் மௌன அறவழி போராட்டம் என்பதால் , இந்த போராட்டத்தில் கண்டிப்பாக அஜித் கலந்துக்கொள்வார் என எதிர்பார்க்கப்பட்டது . இதனால் அஜித் , ரசிகர்கள் பலர் இன்று போராட்டம் நடத்தப்பட்ட வள்ளுவர் கோட்டம் அருகே பெருவாரியாக குவிந்தனர் . இதன் காரணமாக கடும் போக்கு வரத்து நெரிசலும் ஏற்பட்டது . கடும் வெய்யிலையும் பொருட் படுத்தாமல் காத்திருந்த இவர்களுக்கு கிடைத்தது என்னவோ ஏமாற்றம் மட்டுமே . . . . காலை 9 மணிக்கு துவங்கப்பட்ட இந்த போராட்டம் முடியும் வரை பலராலும் எதிர்பார்க்கப்பட்ட அஜித் மட்டும் வரவே இல்லை . மேலும் எப்போதும் அஜித் ரசிகர்களை உசுப்பேற்றி சண்டை வாங்கும் விஜய் ரசிகர்கள் . . . சமூக வலைத்தளத்தில் ' விவசாயிகளுக்காக நடத்தப்பட்ட இந்த போராட்டத்தில் விஜய் தான் முதல் ஆளாக போராட்டத்திற்கு வந்தார் ' என கூறி வருகின்றனர் . அஜித் ரசிகர்களை மிகவும் கோவமாக்கி உள்ளது .


ஹைதராபாத்தில் நடந்த தொழில் அதிபர்கள் மாநாட்டில் பேசிய மத்திய அமைச்சர் ஜுவல் ஓரம் , தொழிலதிபர் விஜய் மல்லையா போன்று நீங்கள் அனைவரும் மிடுக்குடன் இருக்க வேண்டும் என பேசியது பெரும் சர்ச்சையை ஏற்படுத்தியுள்ளது . பெங்களூரைச் சேர்ந்த தொழிலதிபர் விஜய் மல்லையா இந்தியாவில் உள்ள பொதுத் துறை வங்கிகளில் 9 ஆயிரம் கோடி ரூபாய் அளவுக்கு கடன் பெற்றுவிட்டு அதை திருப்பிச் செலுத்தாமல் லண்டன் தப்பி ஓடிவிட்டார் . இதுவரை அவரை கைது செய்து இந்தியா கொண்டுவர மத்திய அரசால் முடியவில்லை . இதே போன்று நகைகடை உரிமையாளர் நீரவ் மோடி பஞ்சாப் நேஷனல் வங்கியில் 13500 கோடி ரூபாய் பெற்றுவிட்டு திருப்பிச் செலுத்தாமல் வெளிநாடு தப்பியோடி விட்டார்இந்நிலையில் தெலங்கானா மாநிலம் ஐதராபாத்தில் நடந்த தேசிய பழங்குடி இன தொழில் அதிபர்கள் மாநாட்டில் மத்திய பழங்குடியினர் நலத்துறை மந்திரி ஜூவல் ஓரம் கலந்துகொண்டு பேசினார் . அப்போது நாம் தொழில் அதிபர் ஆக வேண்டும் . நாம் புத்திசாலி ஆக வேண்டும் . நாம் மிடுக்காக வேண்டும் . நாம் எல்லாவற்றையும் தெரிந்து கொள்ள வேண்டும்” என்று தாழ்த்தப்பட்டோர் மற்றும் பழங்குடி மக்களை அறிவுறுத்தினார் . அவர் தொடர்ந்து பேசும்போது நீங்கள் எல்லாரும் விஜய் மல்லையாவை விமர்சிக்கிறீர்கள் . ஆனால் விஜய் மல்லையா என்ன செய்தார் ? அவர் மிடுக்கானவர் . அவர் புத்திசாலிகள் சிலரை வேலைக்கு அமர்த்தினார் . அவர் இங்கேயும் , அங்கேயும் வங்கிகளிடமும் , அரசியல்வாதிகளிடம் , அரசாங்கத்திடமும் சில காரியங்களை செய்தார் . அவர் வங்கி கடன்களை வாங்கினார் . உங்களை யார் தடுத்தார்கள் ? என கேள்வி எழுப்பினார் . அரசு அமைப்பில் ஆதிக்கம் செலுத்தாதீர்கள் என்று ஆதிவாசி மக்களை சொன்னது யார் ? வங்கியாளர்களிடம் செல்வாக்கை காட்டுவதில் இருந்து உங்களை யார் தடுத்தார்கள் ? ” என கேள்விகளை அடுக்கி அமைச்சர் விஜய மல்லையாவைப் போன்று நீங்களும் கெத்தாக இருங்கள் என கேட்டுக் கொண்டார் .


இறுதி கட்டத்தை நோக்கி பிக்பாஸ் நிகழ்ச்சி சென்று கொண்டிருப்பதால் , இந்த நிகழ்ச்சியின் மீதான எதிர்ப்பார்ப்பும் ரசிகர்கள் மத்தியில் கூடிக்கொண்டே போகிறது . அதே போல் இந்த விளையாட்டின் விதி படி , கண்டிப்பாக வாரம் ஒரு போட்டியாளர் , இந்த நிகழ்ச்சியில் இருந்து வெளியேறிதான் ஆகவேண்டும் . ஆனால் இந்த வார நிகழ்ச்சியில் யாராலும் யூகிக்க முடியாத நபர் வெளியேறி ரசிகர்களுக்கே அதிர்ச்சி கொடுத்துள்ளார் . இந்த வாரம் எவிக்ஷன் பட்டியலில் மும்தாஜ் , சென்ராயன் , விஜயலட்சுமி , ஜனனி , மற்றும் ஐஸ்வர்யா ஆகியோர் இடம் பெற்றிருந்தனர் . பிக்பாஸ் வீட்டில் பல அராஜகங்களை செய்து ரசிகர்கள் மத்தியில் அதிருப்தியை சம்பாதித்த , ஐஸ்வர்யா தான் இந்த வாரம் எலிமினேட் ஆவார் என எதிர்ப்பார்த்த ரசிகர்களுக்கு காத்திருந்தது பேர் அதிர்ச்சி . அனைவரும் எதிர்பார்த்தது போல் இந்த வாரம் , ஐஸ்வர்யா வெளியேறாமல் , ரசிகர்கள் மத்தியில் . நல்ல மனிதர் , வெகுளித்தனமானவர் என பெயர் எடுத்த சென்ராயன் வெளியேறியுள்ளதாக இந்த நிகழ்ச்சியை நேரில் பார்த்தவர்கள் சமூக வலைத்தளத்தில் தங்களுடைய கருத்தை தெரிவித்துள்ளனர் . இதை கேட்ட பலரும் இன்னும் இந்த அதிர்ச்சியில் இருந்து மீள வில்லை என கூறலாம் . . . மேலும் தற்போது பலரது கேள்வியும் , எப்படி ஐஸ்வர்யா தப்பித்தார் என்பதாக மட்டுமே உள்ளது . இதற்கான காரணங்களாக கூறப்படுபவை . . . வாரம் தோறும் , ரசிகர்களை கடுப்புபேற்றி வரும் ஐஸ்வர்யாவை இந்த வாரம் . . . தனக்காக ஐஸ்வர்யா முடி வெட்டி கொண்டதால் சென்ராயன் " கண்ணே மணியே " என கொஞ்சி வந்தார் . இதனால் ரசிகர்கள் இவருக்கு வாக்குகள் குறைவாக போட்டிருக்கலாம் என கூறப்படுகிறது . அல்லது பிக் பாஸ் இந்த வாரம் ஐஸ்வர்யா வெளியேறினால் நிகழ்ச்சியின் மீது உள்ள சுவாரஸ்யம் குறைந்து விடும் என , தன்னுடைய பவரை பயன் படுத்தி காப்பாற்றி இருக்கலாம் என்றும் சிலர் கூறி வருகின்றனர் . எது எப்படி இருந்தாலும் . . . இந்த வாரம் எலிமினேஷனில் இருந்து ஐஸ்வர்யா தப்பித்து விட்டது மட்டும் உறுதியாகிவிட்டது .


கடந்த ஓரிரு தினத்திற்கு முன்பு மும்பையை சேர்ந்த , 20 வயது மாடல் அழகியை கொலை செய்து , அவரை சூட்கேசில் அடைத்து நடு ரோட்டில் மர்மநபர் யாரோ ஒருவர் வீசி சென்றார் . அந்த வழியாக வந்த கார் ஓட்டுநர் இதை பார்த்து விட்டு , போலீசாருக்கு தகவல் கொடுத்ததை தொடர்ந்து , அந்த பெட்டியில் இருந்தது பிரபல மாடல் அழகி என்பதும் , அவர் திரைப்படங்களில் நடிக்க வாய்ப்புகள் தேடி வந்ததும் கண்டுபிடிக்கப்பட்டது . அந்த பெட்டியை வீசி சென்றது யார் என அந்த பகுதியில் உள்ள சிசிடிவி கேமராவை சோதனை செய்த போலீசார் . . . இந்த கொலையை செய்தது 19 வயது கல்லூரி மாணவர் என கண்டு பிடித்து அவரை கைது செய்தனர் . இந்நிலையில் அந்த மாணவனிடம் மேற்கொண்ட விசாரணையில் ஏன் , கொலை செய்தேன் என அவர் வாக்கு மூலம் கொடுத்துள்ளார் . இது குறித்து அவர் கூறுகையில் . . . " இருவரும் சமூகவலைதளத்தில் அறிமுகமாகி பழகி வந்ததாகவும் . இதனால் அந்தேரியில் உள்ள தனது வீட்டுக்கு மான்சியை அழைத்ததாகவும் கூறியுள்ளார் சையத் . வீட்டில் யாரும் இல்லாததால் , மான்சியை செக்ஸுக்கு அழைத்ததாகவும் . . . அவர் மறுத்ததால் , கோபவம் வந்தது , இதனால் அவரை பக்கத்தில் இருந்த மர ஸ்டூலை எடுத்து ஓங்கி மண்டையில் அடித்தேன் அவர் அதே இடத்தில் மயங்கி விழுந்தார் . அவர் கண் வெகு நேரம் ஆகியும் கண் திறக்காததால் . . . அம்மா வந்தால் என்ன சொல்வது என புரியாமல் கயிற்றால் அவருடைய கழுத்தை நெரித்து துடிக்க துடிக்க கொலை செய்தேன் . பின் அவருடைய பிணத்தை பெரிய சூட்கேசில் வைத்து நடு ரோட்டில் வீசியதாக கூறியுள்ளார் . மேலும் இப்போது தவறை உணர்ந்து விட்டதாகவும் . . . செக்ஸ் வைத்துக்கொள்ள வேண்டும் என்கிற ஆத்திரத்தில் அப்படி நடந்து கொண்டதாகவும் , குறிப்பாக அம்மாவிற்கு பயந்து மட்டுமே அவரை கொலை செய்யும் வரை துணித்ததாக கதறியபடி போலீசாரிடம் வாக்கு மூலம் கொடுத்துள்ளார் சையத் .


மக்களவை துணை சபாநாயகரும் , அதிமுக அமைச்சருமான தம்பிதுரை பிரதமர் மோடியை சந்தித்துள்ளார் . பரபரப்பான இக்கட்டான இந்த அரசியல் சூழ்நிலையில் மோடியை சந்திக்க பலமுறை நேரம் கேட்டும் இன்றுதான் தம்பிதுரைக்கு வாய்ப்பு கிடைத்துள்ளது . ஓ . பி . எஸ் தரப்பு ஆட்சி அமைப்போம் , மெஜாரிட்டியை நிரூபிப்போம் என மார்தட்டும் இந்நிலையில் நாடாளுமன்ற வளாகத்திலேயே பிரதமரை சந்தித்து விட்டார் தம்பிதுரை . அவருடன் அதிமுக குழுத்தலைவர் வேனுகோபால் , நவநீத கிருஷ்ணன் . பாலசும்ப்ரமனியம் உள்ளிட்ட பலர் பிரதமரை சென்று சந்தித்தனர் . தமிழக அரசியல் நிலவரம் குறித்து பிரதமரிடம் பேசியதாக தம்பிதுரை தெரிவித்துள்ளார் . ஆனால் சசிகலா பதவியேற்பது குறித்து ஆளுநர் தரப்பு சிக்கல்களை நீக்கி தர வேண்டும் என வேண்டுகோள் விடுத்துள்ளார் . மேலும் சசிகலா ஆட்சி அமைக்க தேவையான எம் . எல் . ஏக்கள் தங்களிடம் இருப்பதாகவும் தம்பிதுரை மோடியிடம் தெரிவித்துள்ளார் .


இந்தியா - ஆஸ்திரேலியா இடையிலான 2 - வது டெஸ்ட் கிரிக்கெட் போட்டியில் டாஸ் வென்ற இந்தியா நிதானமாக ஆட்டத்தைத் தொடங்கியுள்ளது . இந்தியா - ஆஸ்திரேலியா இடையிலான 2 - வது டெஸ்ட் கிரிக்கெட் போட்டி பெங்களூரில் இன்று தொடங்கியது . புணேவில் நடைபெற்ற முதல் டெஸ்டில் 333 ஓட்டங்கள் வித்தியாசத்தில் தோல்வி கண்டது இந்திய அணி . அதனைத் தொடர்ந்து இந்தப் போட்டியில் ஆஸ்திரேலியாவுக்கு பதிலடி கொடுக்க வேண்டும் என்று ரசிகர்களிடையே எதிர்பார்ப்பு உள்ளது . தொடர்ச்சியாக 19 டெஸ்ட் போட்டிகளில் தோற்காமல் இருந்த கோலி தலைமையிலான இந்திய அணி , புணே டெஸ்டில் மோசமாக தோற்றதால் , 2 - ஆவது டெஸ்டின் மூலம் வெற்றிப் பாதைக்கு திரும்ப வேண்டிய நெருக்கடியில் உள்ளது . ஆனால் ஆஸ்திரேலிய அணியோ , முதல் போட்டியில் வென்ற உற்சாகத்தில இந்தியாவை சந்திக்கிறது . டாஸ் வென்ற இந்திய கேப்டன் கோலி , பேட்டிங்கைத் தேர்வு செய்தார் . முரளி விஜய் , ஜெயந்த் யாதவுக்குப் பதிலாக முகுந்த் , கருண் நாயர் ஆகியோர் இடம் பெற்றுள்ளனர் . ஐந்தரை வருடங்களுக்குப் பிறகு டெஸ்ட் அணியில் இடம்பிடித்த முகுந்த் ரன் எதுவும் எடுக்காமல் ஸ்டார்க் பந்துவீச்சில் ஆட்டமிழந்தார் . இதன்பிறகு ராகுலும் புஜாராவும் மிகுந்த கவனத்துடன் விளையாடினார்கள் . ஆனால் உணவு இடைவேளைக்கு முந்தைய கடைசி ஓவரில் 17 ஓட்டங்களில் லயனின் பந்துவீச்சில் வீழ்ந்தார் புஜாரா . முதல்நாள் உணவு இடைவேளையின்போது , இந்திய அணி 2 விக்கெட் இழப்புக்கு 72 ஓட்டங்கள் எடுத்துள்ளது . ராகுல் 48 ஓட்டங்களுடன் களத்தில் இருக்கிறார் .


ஆஸ்கர் விருது , எனப் பரவலாக அறியப்படும் அகாடமி விருதுகள் அமெரிக்காவில் திரைத்துறைக்கு வழங்கப்படும் மிகவும் முக்கிய விருதாகும் . திரை துறையில் பணியாற்றும் , சிறந்த கலைகர்களுக்கு இந்த விருது வருடா வருடம் 24 கலை நுட்பத்தின் அடிப்படையில் வழங்கப்பட்டு வருவது குறிப்பிடதக்கது . 2016 ஆம் ஆண்டின் சிறந்த வெளிநாட்டு படம் என்கிற அடிப்படையில் , விசாரணை தேர்தெடுக்கப்பட்டு ஆஸ்கர் விருது போட்டிக்கி அனுப்பி வைக்கப்பட்டது . இந்த படத்தை பார்வையிடும் கலைஞர்களுக்காகவும் , பிரபலன்களுக்காகவும் பிரத்தேயகமாக ஒரு நிறுவனத்தின் மூலம் 6கோடி ரூபாய் வரை செலவு செய்துள்ளதாக கூறப்படுகிறது . படங்களை பார்க்கும் பிரபலங்கள் , விமர்சகர்கள் தங்களுடைய கருத்தை ஓட்டு மூலம் பதிவு செய்ய செய்ய வேண்டும் . அப்படி பதிவு செய்ய பட்ட ஓட்டுகளின் அடிப்படையில் அதிக ஓட்டுகள் பெற்று , டாப் 10 படங்கள் மட்டுமே ஆஸ்கர் விருது போட்டியில் இடம் பெரும் . விசாரணை படத்திற்கு அதிக ஓட்டுகள் கிடைக்காததால் மட்டுமே இந்த போட்டியில் கலந்து கொள்ளும் தகுதியை இழந்தது . ஆனால் விசாரணை படத்தை பார்த்த பலரும் இயக்குனர் வெற்றி மாறனை வெகுவாக பாராட்டினார் என்பது குறிப்பிடத்தக்கது .


தமிழகம் மற்றும் புதுச்சேரியில் பிளஸ் 2 பொதுத்தேர்வு இன்று தொடங்கியது . இதில் , 9,34,868 மாணவ , மாணவிகள் கலந்து கொண்டு தேர்வு எழுதுகின்றனர் . தேர்வின்போது முறைகேடுகளில் ஈடுபடுவோரை கண்காணிக்க , 4 ஆயிரம் பேர் கொண்ட பறக்கும்படை அமைக்கப்பட்டுள்ளது . 6 , 737 பள்ளிகளில் இருந்து 4,80,837 மாணவிகளும் , 4,17,994 மாணவர்களும் , 3ம் பாலினத்தவர் ஒருவரும் , தனித்தேர்வர்களாக 34,868 பேர் , சிறை கைதிகள் 98 பேர் என 9,34,868 பேர் இன்று தேர்வு எழுதுகின்றனர் . தேர்வுக்காக அமைக்கப்பட்டுள்ள 2,434 மையங்களில் 46,685 ஆசிரியர்கள் அறை கண்காணிப்பாளர்களாக ஈடுபடுத்தப்பட்டுள்ளனர் . டிஸ்லெக்சியாவால் பாதிக்கப்பட்ட மாணவர்கள் , பார்வையற்றவர்கள் , காதுகேளாதோர் , வாய் பேசாதவர்கள் உள்ளிட்ட மாற்றுத்திறனாளி மாணவர்களுக்கு எழுதுபவரை நியமித்து கூடுதலாக 1 மணி நேரம் அவகாசம் அளிக்கப்படுகிறது . சென்னை மாநகரில் 407 பள்ளிகளில் இருந்து 145 தேர்வு மையங்களில் 28,721 மாணவிகள் , 24,852 மாணவர்கள் என மொத்தம் 53,573 பேர் தேர்வெழுதுகின்றனர் . இந்நிலையில் , இன்று காலை பிளஸ் 2 தேர்வு , அனைத்து மையங்களிலும் தொடங்கப்பட்டது . மாணவர்கள் கேள்வி தாள்களை பெற்று , அதில் உள்ள கேள்விகளுக்கு பதில்களை எழுத தொடங்கினர் . அப்போது , தமிழக பள்ளிக்கல்வி துறை அமைச்சர் செங்கோட்டையன் தேர்வு மையத்தில் ஆய்வு செய்தார் .


குர்கான் , பெண்களுக்கான இந்திய ஓபன் கோல்ப் போட்டியில் , ‘லேடிஸ் ஐரோப்பிய டூர்’ என்ற சிறப்பைப் பெற்று வரலாற்றுச் சாதனைப் பட்டத்தை அதிதி அசோக் தட்டிச் சென்றார் . பெண்களுக்கான இந்திய ஓபன் கோல்ப் போட்டி குர்கானில் நடந்தது . பல்வேறு நாட்டு வீராங்கனைகள் கலந்து கொண்ட இந்த போட்டியில் இந்தியாவின் அதிதி அசோக் மொத்தம் 213 ( –3 ) புள்ளிகளுடன் முதலிடத்தை பிடித்து சாம்பியன் பட்டத்தை தட்டிச் சென்றார் . இதன் மூலம் ‘லேடிஸ் ஐரோப்பிய டூர்’ சிறப்பைப் பெற்ற போட்டி ஒன்றில் பட்டத்தை வென்ற முதல் இந்திய வீராங்கனை என்ற வரலாற்று சாதனையையும் நிகழ்த்தினார் . பெங்களூருவைச் சேர்ந்த 18 வயதான அதிதி , இந்திய அணிக்காக ரியோ ஒலிம்பிக்கில் பங்கேற்றவர் ஆவார் . இதே போல் பிலிப்பைன்ஸ் தலைநகர் மணிலாவில் நடந்த உலக மணிலா மாஸ்டர்ஸ் கோல்ப் போட்டியில் இந்திய வீரர் எஸ் . எஸ் . பி . சாவ்ராசியா பட்டத்தை சொந்தமாக்கினார் . கடும் சவாலாக விளங்கிய அமெரிக்காவின் சாம் சியான் , மலேசியாவின் நிகோலஸ் பங் ஆகியோரை கடைசி கட்டத்தில் பின்னுக்கு தள்ளி அசத்திய 38 வயதான சாவ்ராசியா கொல்கத்தாவைச் சேர்ந்தவர் . இந்தியாவுக்கு வெளியே அவரது முதல் ஆசிய டூர் பட்டமாக இது அமைந்தது .


காவிரி விவகாரத்தில் தமிழக அரசுக்கு சாதகமான நடவடிக்கையை மத்திய அரசு எடுக்கும் என்று ஆளுநர் பன்வாரிலால் புரோகித் கூறியுள்ளார் . அருப்புக்கோட்டை தனியார் கல்லூரிப் பேராசிரியை நிர்மலா தேவி மாணவிகளைத் தவறானச் செயலுக்கு அழைப்பது தொடர்பான ஆடியோ வெளியாகி பரபரப்பைஏற்படுத்தியது . இதனைத் தொடர்ந்து சம்பந்தப்பட்ட பேராசிரியை நேற்றிரவு கைது செய்யப்பட்டார் . கைது செய்யப்பட்ட அவரிடம் போலீஸார் விசாரணை நடத்திவருகின்றனர் . மதுரை காமராஜர் பல்கலைக்கழக சார்பிலும் விசாரணைக் குழு அமைக்கப்பட்டுள்ளது . எஸ் அதிகாரி ஆர் . சந்தானம் தலைமையில் உயர்மட்ட விசாரணை நடத்தப்படும் என ஆளுநர் பன்வாரிலால் உத்தரவிட்டுள்ளார் . இதனிடையே இந்த விவகாரத்தில் பல்வேறு வி . ஐ . பி - க்களுக்குத் தொடர்புள்ளதாக தகவல் வெளியாகி வரும் நிலையில் , ஆளுநருக்குத் தொடர்பிருப்பதாக மார்க்ஸிஸ்ட் கட்சி குற்றம் சாட்டியது . இந்த நிலையில் சென்னை ஆளுநர் மாளிகையில் இன்று 6 மணியளவில் ஆளுநர் புரோகித் , செய்தியாளர் சந்திப்பு நடந்து வருகிறது . நிர்மலா தேவி விவகாரத்தில் குற்றவாளிகளுக்கு கடுமையான தண்டனை வழங்கப்படும் என்றார் . காவிரி விவகாரம் குறித்து செய்தியாளர்கள் கேள்விக்கு பதிலளித்த அவர் , காவிரி விவகாரத்தில் தமிழக அரசுக்கு ஆதரவாக மத்திய அரசு நடவடிக்கை எடுக்கும் என்று கூறினார் . கடந்த அக்டோபர் மாதத்தில் நடந்த ஆளுநர் மாநாட்டின்போது காவிரி விவகாரம் குறித்து தாம் வலியுறுத்தி பேசியதாகவும் அப்போது தெரிவித்தார் . குடியரசு தலைவர் , பிரதமர் முன்னிலையில் காவிரி ஒழுங்காற்று வாரியம் , காவிரி வாரியம் அமைக்க வலியுறுத்தினேன் . இது குறித்து நிதின் கட்கரியிடமும் பேசியதாகவும் அவர் தெரிவித்தார் .


மக்களிடம் செல்வோம் ; சொல்வோம் ! மாற்றம் காண்போம் ! ” என் உயிரினும் மேலான தலைவர் கலைஞரின் அன்பு உடன்பிறப்புகளே ! திக்கெட்டும் அதிரும் வகையில் கழகத்தின் பொதுக்கூட்ட நிகழ்ச்சிக்கான ஏற்பாடுகள் அனைவர்க்கும் நிறைவளிக்கும் வண்ணம் நடைபெற்று வருவதை ஒவ்வொரு மாவட்டக் கழகத்தின் வாயிலாகவும் அறிந்து மகிழ்ந்து கொண்டிருக்கிறேன் . பொதுக்கூட்டங்களின் நோக்கம் முழுமையாக நிறைவேற வேண்டும் என்பதை மீண்டும் நினைவூட்டவே இந்த மடல் எழுதுகிறேன் . அக்டோபர் 02 , உத்தமர் காந்தியடிகளின் 150 - வது பிறந்த நாள் . இந்த நாடு அமைதியும் , வளமும் பெற வேண்டும் என மனதார விரும்பிய மகத்தான தலைவர் . ஆனால் , அவரது எண்ணத்தைச் சிதைக்கும் வகையில் , மத்தியிலும் , மாநிலத்திலும் ஆட்சி செய்பவர்கள் இந்திய நாட்டையும் அதன் அங்கமான தமிழ்நாட்டையும் கலவரக் காடாக்கி , மதம் – கலாச்சாரம் - இனம் – மொழி - அடிப்படையில் மக்களைப் பிளவுபடுத்தி , அமைதியைக் குலைத்து ; வளர்ச்சியைப் பின்னடையச் செய்து , கஜானாவைக் கொள்ளையடித்து அனைத்து மக்களையும் பட்டப்பகலிலும் ஏமாற்றும் பம்மாத்துப் போக்கைக் கடைப்பிடித்து வருகிறார்கள் . அதிலும் தமிழ்நாட்டில் நடைபெற்று வருவது ஆட்சியல்ல ; வெறும் காட்சி ; அதுவும் பொம்மலாட்டக் காட்சி ; ஏழாண்டுகளாக தமிழ்நாடு அல்லல்களை அனுபவித்து வருகிற அழிவின் நீட்சி . அதனைக் கண்டித்துதான் உத்தமர் காந்தியடிகளின் பிறந்தநாளான அக்டோபர் 2ந் தேதிக்கு அடுத்த இரு நாட்களில் அதாவது , அக்டோபர் 3,4 தேதிகளில் தமிழ்நாட்டில் 120 இடங்களில் கழகத்தின் சார்பில் ஊழல் அரசை உலகுக்குத் தோலுரித்துக் காட்டும் கண்டனப் பொதுக்கூட்டங்கள் நடைபெறுகின்றன . ஆட்சியாளர்கள் தங்களின் ஊழலை மறைக்க - நிர்வாகச் சீர்கேட்டை பலவித “மேக்கப்புகள்” போட்டு மறைக்கப் பார்க்கிறார்கள் . அதில் ஒன்றுதான் சென்னையில் நடந்து முடிந்த எம் . ஜி . ஆர் . நூற்றாண்டு நிறைவு விழா . ஆர் அவர்கள் ஆட்சியில் கட்டப்பட்ட திரைப்பட நகருக்கு எம் . ஜி . ஆரின் பெயரைச் சூட்டாமல் தன்னுடைய பெயரையே சூட்டிக்கொண்டார் அந்த அம்மையார் . 1996ல் கழக ஆட்சி மலர்ந்த பிறகே , அந்தத் திரைப்பட நகர் விரிவாக்கம் செய்யப்பட்டு அதற்கு ‘எம் . ஜி . ஆர் . பிலிம் சிட்டி’ என்ற பெயர் தலைவர் கலைஞர் அவர்களால் சூட்டப்பட்டது . ஆரைப் புறக்கணித்துவிட்டு , இன்று தங்களின் அரசியல் ஆதாயத்திற்காக எம் . ஜி . ஆர் நூற்றாண்டு விழா என்ற மேக்கப் போட்டு முதல்வர் - துணை முதல்வர் - பின்னணிப் பாடகரான ஒரு அமைச்சர் உள்ளிட்ட அத்தனை பேரும் அரசு விழா மேடையில் அசத்தலான நடிகர்களாகியிருக்கிறார்கள் . ஆருக்கு இவர்கள்தான் பெருமை சேர்க்கிறார்கள் என்பதுபோல , சென்னை கோயம்பேடு பேருந்து நிலையத்திற்கு எம் . ஜி . ஆரின் பெயர் சூட்டப்படும் என்றும் முதலமைச்சர் அறிவித்துள்ளார் . ஆசியாவிலேயே மிகப்பெரிய பேருந்து நிலையமான கோயம்பேடு பேருந்து நிலையத்தின் கட்டுமானப் பணிகள் தலைவர் கலைஞர் அவர்களின் திட்டப்படி - அவரது வழிகாட்டுதல்படி - அவரது மேற்பார்வையுடன் 1996 - 2001 கழக ஆட்சியில் கட்டடப்பட்டது என்ற வரலாறு எல்லோருக்கும் தெரியும் . அதற்கு எம் . ஜி . ஆரின் பெயரை சூட்டுகிறார்களாம் . ஏன் , அம்மையார் ஜெயலலிதா அவர்கள் சட்டமன்றத்தில் 110 விதியின்கீழ் அறிவித்தாரே சென்னை வண்டலூர் அருகே மிகப்பெரிய புறநகர் பேருந்து நிலையம் உருவாக்கப்படும் என்று ! அது என்னவாயிற்று ? தங்கள் ஆட்சியில் அறிவிக்கப்பட்ட ஒரு திட்டத்தை நிறைவேற்றி , அதற்கு தங்கள் கட்சியின் நிறுவனர் பெயரைச் சூட்ட வக்கற்ற - வகையற்ற ஆட்சியாளர்கள் தான் , கலைஞர் ஆட்சிக் காலத்தில் நிறைவடைந்து பயன் தந்த ஒரு திட்டத்திற்கு எம் . ஜி . ஆரின் பெயரைச் சூட்டி , அடுத்தவர் குழந்தைக்குத் தன் பெயர் வைக்க ஆசைப்படுகிறார்கள் . ஆட்சியாளர்களின் லட்சணம் எப்படி இருக்கிறது என்பதை அம்பலப்படுத்தினால் , வாயைத் திறந்தாலே மு . க . ஸ்டாலின் பொய் பேசுகிறார் என்று அரசு விழாவில் அப்பட்டமான அரசியல் பேசுகிறார் முதலமைச்சர் எடப்பாடி பழனிசாமி . அ . தி . மு . க . ஆட்சியாளர்களெல்லாம் அரிச்சந்திரனின் நேரடி வாரிசுகள் என்பதாக நினைத்துக்கொண்டு பழனிசாமி பேசிய நாளிலேயே , அவர்களின் லட்சணம் என்ன என்பதை , தகவல் அறியும் உரிமைச் சட்டம் கிழித்துத் தொங்க விட்டிருக்கிறது . தமிழ்நாட்டுக்கு “எய்ம்ஸ்” மருத்துவமனையைக் கொண்டுவர வேண்டும் என்பது நீண்டகால முயற்சி . அதனை முறையாக மேற்கொள்ளாமல் அலட்சியம் செய்தது அ . தி . மு . க அரசு . மத்தியில் ஆளுகின்ற பா . ஜ . க . அரசும் இதில் அரசியல் விளையாட்டு ஆடியது . அண்மையில் , மதுரையில் எய்ம்ஸ் மருத்துவமனை அமைப்பதற்கு மத்திய அரசு அனுமதித்து , 2000 கோடி ரூபாய் நிதி ஒதுக்கியிருப்பதாகவும் சொல்லப்பட்டது . இதைத் தங்களின் சாதனையாக , வழக்கம்போலவே அடுத்தவர் குழந்தைக்குப் பெயர் சூட்டிக் குதூகலம் கொள்ளும் அ . தி . மு . க ஆட்சியாளர்கள் , சொல்லிக் கொண்டார்கள் . ஆனால் உண்மை என்ன என்பதை தகவலறியும் உரிமைச் சட்டம் சொல்லியிருக்கிறது . மதுரையைச் சேர்ந்த ஹக்கீம் காசிம் எனபவர் தகவல் அறியும் உரிமைச் சட்டத்தின் மூலம் விண்ணப்பித்து பெற்ற விவரங்கள் மூலம் , மத்திய - மாநில அரசுகள் பச்சைப் பொய் சொல்லியிருக்கின்றன என்பதும் , மதுரையில் எய்ம்ஸ் மருத்துவமனை கட்டுவதற்கு நிதி எதுவும் இதுவரை ஒதுக்கப்படவில்லை என்பதும் தெளிவாகியுள்ளது . இதற்கும் மேலாக , மதுரையில் எய்ம்ஸ் மருத்துவமனைக்கு ஒப்புதல் அளிக்கப்படவில்லை என மத்திய சுகாதாரத் துறைக்கான அமைச்சகமும் தெரிவித்து விட்டது . அடுத்தவர் குழந்தைக்குப் பெயர் வைக்க ஆசைப்படும் அ . தி . மு . க ஆட்சியாளர்கள் , பிறக்காத குழந்தைக்குப் பெயர் வைத்திருக்கிறார்கள் என்பது இப்போது அம்பலமாகியிருக்கிறது . இப்படிப் பொய்யும் , புரட்டும் , ஊழலும் , கொள்ளையும் , சட்ட விரோதமுமே அ . தி . மு . க ஆட்சியின் லட்சணங்களாக இருக்கின்றன . எம் . ஜி . ஆர் நூற்றாண்டு விழா என்ற பெயரில் பொதுமக்களுக்கும் , போக்குவரத்துக்கும் இடையூறு ஏற்படுத்தும் வகையில் அனுமதியின்றி வைக்கப்பட்ட பேனர்களை அகற்ற வேண்டும் என சென்னை மாநகராட்சிக்கு உயர்நீதிமன்றம் உத்தரவிடும் அளவிற்கு ஆட்சியாளர்களின் வரம்பு மீறல்கள் தொடர்ந்து கொண்டிருக்கின்றன . அரசுப் பேருந்துகள் - தனியார் பேருந்துகள் ஆகியவற்றை மிரட்டி வரவழைக்கப்பட்டு , உதவி நிதி தருவதாகப் பொதுமக்களை ஏமாற்றி அழைத்து வந்து , அரசு விழாவை நடத்திய அலங்கோலத்தைப் பார்த்து அனைவரும் கைகொட்டிச் சிரிக்கின்றனர் . இவை அனைத்தையும் வெளிச்சம் போட்டுக் காட்டும் நடவடிக்கையாகத்தான் அக்டோபர் 3 மற்றும் 4 தேதிகளில் தமிழ்நாடு முழுவதும் கழகத்தின் சார்பில் கண்டனப் பொதுக்கூட்டங்கள் நடைபெறுகின்றன . எம் . ஜி . ஆர் படத்தின் பாட்டைப் போலவே , பொய்யிலே பிறந்து பொய்யிலே வளர்ந்த முதலமைச்சரும் அவருடைய அமைச்சரவையினரும் ஆளுந்தரப்பும் செய்யும் ஊழல்கள் அனைத்தையும் தோலுரித்துக் காட்டி , எத்தனையெத்தனை ரெய்டுகள் , என்னென்ன வழக்குகள் என்பதைப் பட்டியலிட்டு , ஆட்சியாளர்களின் உண்மை முகத்தை மக்களிடம் எடுத்துரைத்து அம்பலப்படுத்துவதே கழகப் பொதுக்கூட்டங்களின் நோக்கமாகும் . உங்களில் ஒருவனான நான் உங்களின் பேரன்புடனும் ஆதரவுடனும் கழகத் தலைவராகப் பொறுப்பேற்ற பிறகு , சேலம் மாநகரில் நடைபெற்ற மாபெரும் கண்டன ஆர்ப்பாட்டத்தில் பங்கேற்ற போது , இந்தக் கொள்ளைக்கூட்ட ஆட்சியின் அவலங்களைப் பட்டியலிட்டுக் காட்டினேன் . அதிமுக அமைச்சரவையில் எடப்பாடி பழனிசாமியையும் சேர்த்து 33 அமைச்சர்கள் இருக்கிறார்கள் . அகில இந்திய அளவில் “ஊழல் ஆழமாகக் கறைபடிந்த அமைச்சரவை” இன்றைக்கு தமிழகத்தில் இருக்கிறது . ஊழலை விசாரியுங்கள் என்று லஞ்ச ஒழிப்புத் துறையிடம் புகார் தரப் போனால் , அந்தத் துறையின் உயரதிகாரி பாலியல் புகாரில் சிக்குகிறார் . யிடம் போனால் அந்த டி . ஜி . பி . ராஜேந்திரன் குட்கா ஊழலில் மாட்டியிருக்கிறார் . குட்கா ஊழல் டி . ஜி . பி . மீதும் , அமைச்சர் வேலுமணி செய்யும் ஸ்மார்ட் சிட்டி ஊழலையும் விசாரியுங்கள் என்று முதலமைச்சரிடம் மனு கொடுக்கப் போனால் முதலமைச்சர் , நெடுஞ்சாலை காண்ட்ராக்ட் ஊழலில் சிக்குகிறார் . இப்படியொரு ஊழல் ஆட்சியின் “தலைவராக” முதலமைச்சர் எடப்பாடி பழனிசாமி இருக்கிறார் . அ . தி . மு . க அரசு ஊழல்களின் “தலைப்புச் செய்திகள்” சொல்ல வேண்டும் என்றால் ; - 400 கோடி ரூபாய் பருப்பு கொள்முதல் ஊழலில் அமைச்சர் காமராஜ் ; - 200 கோடி ரூபாய் அண்ணா பல்கலைக்கழகத்தில் மதிப்பெண் மார்க் ஊழல் மற்றும் அனைத்து பல்கலைக்கழக ஊழலில் அமைச்சர் கே . பி . அன்பழகன் ; - 2 ஆயிரம் ஆம்னி பஸ் வாங்குவதில் 300 கோடி ரூபாய் டெண்டர் ஊழலில் போக்குவரத்துத் துறை அமைச்சர் எம் . ஆர் . விஜயபாஸ்கர் ; - 1000 கோடி ரூபாய்க்கு மேல் முட்டை டெண்டர் ஊழல் ; - 84 கோடி ரூபாய் காவல்துறைக்கு வாக்கி டாக்கி வாங்கியதில் ஊழல் ; - மீனவர்களுக்கு வாக்கி டாக்கி வாங்கியதில் ஊழல் ; என்று 33 அமைச்சர்களுக்கும் பட்டியல் போடலாம் . நாளொரு ஊழல் பொழுதொரு லஞ்சம் என நாற்றமெடுத்து வரும் ஆட்சி இது . தகவல் அறியும் உரிமைச் சட்டத்தின் கீழ் ஒவ்வொரு நாளும் ஒவ்வொரு ஊழல் வெளிப்படுகிறது . மின்துறை அமைச்சர் தங்கமணி மீது காற்றாலை மின்சார ஊழல் வெளிப்பட்டுள்ளது . இதைச் சொன்னதற்காக என் மீது வழக்கு போடுவதாக மிரட்டினார் . ஆதாரங்களை வெளியிட்டு , வழக்குப் போட்டுப் பாருங்கள் என்றேன் ; 7 நாள் கெடு முடிந்துவிட்டது ; வழக்கு போடும் வக்கணை இல்லை . அண்டப்புளுகு – ஆகாசப் புளுகுகளையெல்லாம் அனாயசமாக மிஞ்சக்கூடிய பொய்யும் பித்தலாட்டமும் நிறைந்த ஆட்சியின் முதல்வர் , நான் பொய் சொல்வதாகக் கூசாமல் சூப்பர் பொய் சொல்கிறார் . உயிரினும் மேலான தலைவர் கலைஞரின் அன்பு உடன்பிறப்புகளே . . . உங்களில் ஒருவனான நான் ஆதாரங்களுடன் தான் ஆட்சியின் அவலங்களை அவ்வப்போது அம்பலப்படுத்துகிறேன் . அதனைத் தமிழ்நாடு முழுவதும் கொண்டு சேர்க்க வேண்டிய பெரும்பணி உங்களுடையது . முரசொலியில் செப்டம்பர் 26,27,28 ஆகிய 3 நாட்கள் வெளியான , தொடர் தலையங்கங்களில் அ . தி . மு . க . ஆட்சியின் ஊழல் – அராஜக - நிர்வாகச் சீர்கேடுகள் புட்டுப் புட்டு வைக்கப்பட்டுள்ளன . அவற்றைத் தொகுத்து உரையாற்றுங்கள் ; விளக்கி உரையாற்றுங்கள் . சிறு வெளியீடாக அச்சிட்டுக் கொடுங்கள் . தமிழகத்தின் 120 இடங்களில் நடைபெறும் பொதுக்கூட்டங்களுக்காக கழக நிர்வாகிகளும் உடன்பிறப்புகளும் ஓடியாடி வேலை செய்து வருவதை உடனுக்குடன் அறிகிறேன் . ஒரு பொதுக்கூட்டத்தை இன்னொரு பொதுக்கூட்டம் வெல்ல வேண்டும் என்கிற ஆரோக்கியமான ஆக்கபூர்வமான போட்டி மனப்பான்மையுடன் கழகத்தினர் பணியாற்றும் நிலையில் , எந்த இடத்திலும் சுணக்கம் ஏற்பட்டு விடக்கூடாது என்பதை மனதில் கொண்டு செயல்பட வேண்டும் எனக் கேட்டுக் கொள்கிறேன் . கழகத்தினருடன் பொதுமக்களும் பெருமளவில் பங்கேற்கும் வகையில் பொதுக்கூட்ட ஏற்பாடுகள் சிறக்கட்டும் ! மக்களிடம் செல்வோம் ! மக்களுடன் செல்வோம் ! மறைக்கப்படும் ஊழல்களை அக்குவேறு ஆணிவேறாக அம்பலப்படுத்துவோம் ! தமிழ்நாடு சீரழிந்து கிடப்பதை எடுத்துரைப்போம் . மேடையில் ஒலிக்கின்ற ஒவ்வொரு சொல்லும் ஜனநாயகக் களத்திற்கான ஆயுதங்களாகட்டும் ! அந்த ஆயுதத்தை , அறவழிக்களத்தில் கையிலேந்தி ஆட்சி மாற்றத்தை உருவாக்குவோம் !


அதிக ரன் எடுக்காம இந்தியா வெற்றியே முக்கியம் என விராட் கோலி பேசுவது பொய் , என்று இங்கிலாந்து வீரர் ஜேம்ஸ் ஆண்டர்சன் தெரிவித்துள்ளார் . இந்திய கிரிக்கெட் அணியின் கேப்டன் விராட் கோலி சர்வதேச கிரிக்கெட் அரங்கில் நட்சத்திர வீரராக வலம் வருகிறார் . ஒருநாள் , டி20 போட்டிகளில் அபார பேட்டிங் திறமையை வெளிப்படுத்தும் விராட் கோலி , டெஸ்ட் போட்டிகளிலும் சிறப்பாக ஆடி வருகிறார் . மின்னல் வேகத்தில் ரன் குவிக்கும் இயந்திரமாக கிரிக்கெட் ஆடும் அவர் , டெஸ்டில் மட்டும் சற்று மந்தமாக இருப்பது ஏன் என்று பல தரப்பிலும் கேள்வி எழுப்பப்படுகிறது . இதற்கு அவ்வப்போது பதில் கூறும் விராட் கோலி , தனது ரன்னைவிட அணியின் வெற்றியே முக்கியம் எனச் சொல்வது வாடிக்கையாக உள்ளது . மேலும் , இங்கிலாந்தில் அவர் ஆடிய டெஸ்ட் போட்டிகளில் பெரிதும் சோபிக்கவில்லை . இந்நிலையில் , இந்திய அணி , இங்கிலாந்தில் சுற்றுப்பயணம் மேற்கொண்டுள்ளது . அங்கு ஒருநாள் தொடரில் விளையாடி , தோல்வியை தழுவியது . தற்போது டெஸ்ட் தொடர் வரும் ஆகஸ்ட் 1ம் தேதி முதல் தொடங்க உள்ளது . இதற்காக இரு நாட்டு வீரர்களும் தீவிர பயிற்சியில் ஈடுபட்டுள்ளனர் . இதில் , விராட் கோலி ரன் குவிப்பில் ஈடுபடுவாரா என்பது பற்றி இங்கிலாந்து அணியின் வேகப்பந்து வீச்சாளர் ஜேம்ஸ் ஆண்டர்சன் கேள்வி எழுப்பியுள்ளார் . மேலும் அவர் செய்தியாளர்களிடம் பேசுகையில் , ‘’விராட் கோலி இங்கிலாந்து மைதானங்களில் ஆட திணறுகிறார் . இந்திய மைதானங்களில் திறமையாக பேட்டிங் செய்யும் அவர் வெளிநாட்டு மைதானங்களில் அவ்வளவாக திறமை காட்டுவதில்லை . இதுபற்றி கேட்டால் அணியின் வெற்றியே முக்கியம் என்றும் , தனிப்பட்ட வீரரின் ரன் குவிப்பு முக்கியம் இல்லை என்றும் பேசுகிறார் . ஆனால் , அவர் கூறுவது பொய் . விராட் கோலிக்கு எப்போதுமே தனிப்பட்ட முறையில் தான் ரன் குவிக்க வேண்டும் என்கிற எண்ணம் உண்டு . ஏனென்றால் ரன் எடுக்காவிட்டால் அவருக்குத்தான் அசிங்கம் . ரன் எடுக்காத பேட்ஸ்மேனை யார் விரும்புவார்கள் . பொய் சொல்வதை நிறுத்திவிட்டு விராட் கோலி இங்கிலாந்து மைதானங்களில் ரன் குவித்து தன் திறமையை நிரூபிக்க வேண்டும் , எனக் கூறியுள்ளார் . கடந்த 2012,2014ம் ஆண்டுகளில் இந்திய அணி இங்கிலாந்து சென்றபோது , 5 முறை விராட் கோலியை ஆண்டர்சன் அவுட் ஆக்கியுள்ளார் . விராட் கோலிக்கு சவாலான பந்துவீச்சாளராக ஆண்டர்சன் உள்ளதும் குறிப்பிடத்தக்கது .


ரூ . 56 கோடிக்கு பிரமாண்ட பங்களா வாங்கி தனது காதல் மனைவிக்கு பிரபல நடிகர் பரிசளித்துள்ளார் . இந்தி திரையுலகில் பிரபலமாக இருப்பர் ஷாகித் கபூர் . பிரியங்கா சோப்ராவின் முன்னாள் காதலர் என்றால் பலருக்கும் இவரை தெரியும் . பத்மாவத் திரைப்படத்தில் தீபிகா படுகோன் கணவராக ஷாகித் கபூர் நடித்துள்ளார் . மேலும் கரீனா கபூருடன் இவர் நடித்த ஜப் வீ மெட் திரைப்படமும் பெரும் வெற்றி பெற்றது . கடந்த காலங்களில் நடிகைகள் கரீனா கபூர் , வித்யா பாலன் , பிரியங்கா சோப்ரா ஆகியோரை இவர் காதலித்துள்ளார் . ஆனால் இவர்களுடனான காதல் தோல்வியில் முடிவடைந்த நிலையில் தன்னை விட 13 வயது குறைவான மிரா ராஜ்புட்டை கடந்த 2015ம் ஆண்டு ஷாகித் கபூர் திருமணம் செய்து கொண்டார் . பார்த்த உடன் மிராவுக்கும் தனக்கும் காதல் ஏற்பட்டதாகவும் , இரு வீட்டார் சம்மதத்துடன் திருமணம் நடைபெற்றதாகவும் பின்னர் ஷாகித் கபூர் அறிவித்தார் . ஷாகித் – மிரா ஜோடிக்கு ஏற்கனவே ஒரு குழந்தை உள்ளது . விரைவில் மேலும் ஒரு குழந்தை பிறக்க உள்ளது . இந்த நிலையில் மும்பையில் 56 கோடி ரூபாய்க்கு பிரமாண்ட பங்களா ஒன்றை ஷாகிக் கபூர் வாங்கியுள்ளார் . ஏற்கனவே ஒரு குழந்தை உள்ள நிலையில் மேலும் ஒரு குழந்தை பிறக்க உள்ளதால் பெரிய வீடு வேண்டும் என்பதற்காக புதிய பங்களாவை வாங்கியுள்ளதாக ஷாகித் கபூர் கூறியுள்ளார் . மேலும் தனக்கு 2 - வது குழந்தையை பரிசளிக்க உள்ள மனைவிக்கு பரிசாக பிரமாண்ட பங்களாவை வழங்க உள்ளதாகவும் ஷாகித் தெரிவித்துள்ளார் .


உலகக்கோப்பை கால்பந்து போட்டி ரஷியாவில் நடைபெறுவதால் 1312 குண்டர்களுக்கு அங்கு செல்ல தடை விதித்துள்ளது இங்கிலாந்து . உலகின் மிகப்பெரிய விளையாட்டுத் திருவிழாக்களில் உலகக்கோப்பை கால்பந்து போட்டியும் ஒன்று . இந்தப் போட்டி தொடரின் 21 - வது பதிப்பு ரஷ்யாவில் இன்று இரவு 8.30 மணிக்கு துவங்குகிறது . 87 ஆயிரம் கோடி ரூபாய் செலவில் நடைபெறவுள்ள இந்தப் போட்டியால் தலைநகர் மாஸ்கோ விழாக்கோலம் பூண்டுள்ளது . இந்த தொடரின் முதல் ஆட்டத்தில் போட்டியை நடத்தும் ரஷ்யாவும் , சௌதி அரேபியா அணியும் மோதுகின்றன . இந்த ஆட்டம் மாஸ்கோவில் உள்ள லுஸ்னிகி மைதானத்தில் நடைபெறுகிறது . இந்த நிலையில் உலகக் கோப்பை போட்டிக்கு இடையூறை ஏற்படுத்த வாய்ப்புள்ளதாக 1312 குண்டர்கள் ரஷியா செல்ல இங்கிலாந்து தடை விதித்துள்ளது . இங்கிலாந்து உள்துறை அமைச்சகம் அளித்துள்ள தகவலின்படி , அவர்களில் 1254 பேர் தங்களது பாஸ்போர்ட் உள்ளிட்ட பயண ஆவணங்களை அரசிடம் ஒப்படைத்துள்ள நிலையில் 58 பேர் தேடப்பட்டு வருகின்றனர் . கால்பந்து விளையாட்டுக்கும் , ரசிகர்களுக்கும் இடையூறு ஏற்படுவதை தடுக்கும் விதமாக இந்த நடவடிக்கை மேற்கொள்ளப்பட்டுள்ளதாக இங்கிலாந்து தெரிவித்துள்ளது . மேலும் , கால்பந்து ரசிகர்கள் சுமார் 10 ஆயிரம் பேர் இங்கிலாந்திலிருந்து ரஷியா செல்ல இருப்பதாகவும் தெரிவிக்கப்பட்டுள்ளது . 2016 - ல் யூரோ கோப்பை கால்பந்து போட்டியில் இரு நாட்டு ரசிகர்களிடையே மோதல் எழுந்த சம்பவத்தின் அடிப்படையில் இந்தத் தடை நடவடிக்கை எடுக்கப்பட்டுள்ளது என்பது குறிப்பிடத்தக்கது .


கடந்த சில மாதங்களுக்கு முன்பு தமிழின் முன்னணி பொழுதுபோக்கு தொலைக்காட்சியான விஜய் தொலைகாட்சியில் ஒளிபரப்பான பிக்பாஸ் நிகழ்ச்சியில் பங்கேற்று பிரபலமானவர்களில் ஒருவர் ஆரவ் . அதில் பரிசு தொகையையும் வென்றார் . இந்த நிகழ்ச்சியின் போது , பிக்பாஸ் வீட்டில் இருந்த ஓவியாவுக்கும் , ஆரவுக்கும் காதல் மலர்ந்ததாக கூறப்பட்டது . ஆனால் ஆரவ் ஓவியாவின் காதலை ஏற்க மறுத்தார் . ஆரவ மீது இருந்த காதலால் தற்கொலைக்கு முயன்ற சம்பவம் பெரும் அதிர்ச்சியை ஏற்படுத்தியது . இதையடுத்து , ஓவியா நிகழ்ச்சியில் இருந்து வெளியேறினார் . ஓவியாவை காதலிக்கவில்லை என்று ஆரவ் கூறியதால் , அவரை மனதார விரும்பிய ஓவியா மன அழுத்தம் ஏற்பட்டு வெளியேறியதாக கூறப்பட்டது . இதை பின்னர் மறைமுகமாகவும் ஓவியா தனது காதலை தெரிவித்தார் . பின்னர் ஓவியா சகஜமான நிலைக்கு திரும்பினார் . பிக்பாஸ் நிகழ்ச்சியில் பங்கேற்ற பிறகு அவருக்கு தனி ரசிகர்கள் கூட்டம் சேர்ந்தது . ஓவியா ஆர்மி என ரசிகர்கள் வ்பட்டம் பெருகியது . ஓவியாவின் சினிமா மார்க்கெட் சூடு பிடித்த நிலையில் பிரபல நிறுவனங்களின் நிகழ்ச்சிகளிலும் கலந்து கொள்ளும் வாய்ப்புகள் தேடி வந்தன . விளம்பர படங்களிலும் நடித்தார் . இது போல் ஆரவுக்கும் தனி அடையாளமும் , புதிய பட வாய்ப்புகளும் கிடைத்தன . பழைய சம்பவத்தை மறந்து ஓவியாவும் , ஆரவும் இப்போது சாதாரணமாக பழகுகிறார்கள் . பேசிக் கொள்கிறார்கள் . ஓவியாவை தனக்கு ஏன் பிடிக்கும் என்ற காரணத்தை கூறியுள்ள ஆரவ் , “நாம் நாமாக இருப்பது தான் உலகத்திலேயே மிக கஷ்டமான விஷயம் . ஏதோ ஒரு வகையில் பெரும்பாலான இடங்களில் நாம் நடித்துக் கொண்டு தான் இருக்கிறோம் . ஆனால் ஓவியா அப்படி இல்லாமல் எல்லா இடத்திலும் அவராகவே இருக்கிறார் . அவரை எனக்கும் , எல்லோருக்கும் பிடித்திருக்கிறது . ரசிகர்கள் அவருக்காக தனி படை உருவாக்கும் அளவுக்கு ஓவியா பெயர் பெற்றதற்கும் அது தான் காரணம்” என்று தெரிவித்துள்ளார் . இதனால் ஓவியா மிகவும் ஆச்சர்யம் அடைந்துள்ளார் . ரசிகர்கள் அதிர்ச்சியும் ஆச்சர்யம் அடைந்துள்ளனர்


ஆஸ்திரேலிய அணி 34 ஆண்டுகளுக்கு பிறகு தற்போது ஐசிசி ஒருநாள் தரவரிசை பட்டியலில் 6ம் இடத்தை பிடித்துள்ளது . நடப்பு சாம்பியனான ஆஸ்திரேலிய அணிக்கு இது மிகப்பெரிய சரிவு என்றுதான் கூறவேண்டும் . ஆஸ்திரேலிய அணி மிகப்பெரிய சோதனை காலத்தில் உள்ளது . பந்தை சேதப்படுத்திய விவகாரத்தில் ஸ்மித் மற்றும் வார்னர் ஆகிய இருவருக்கும் தடை விதிக்கப்பட்டுள்ளது . அதனால் அணியின் புதிய கேப்டனாக டிம் பெய்ன் நியமிக்கப்பட்டு செயல்பட்டு வருகிறார் . ஸ்மித்தும் வார்னரும் இல்லாதது , பந்தை சேதப்படுத்திய விவகாரத்திலிருந்து மீண்டு வருவது ஆகியவை ஆஸ்திரேலிய அணியின் முன் இருக்கும் சவால்கள் . இன்னும் உலக கோப்பைக்கு ஓராண்டே உள்ள நிலையில் , அதற்குள்ளாக அணியை வலுப்படுத்த வேண்டிய கட்டாயத்தில் உள்ளது . அதிக முறை உலக கோப்பையை வென்ற மற்றும் நடப்பு சாம்பியனான ஆஸ்திரேலிய அணி , அதன் இயல்பான ஃபார்மில் இல்லை . இங்கிலாந்து சென்றுள்ள ஆஸ்திரேலிய அணி , 5 ஒருநாள் மற்றும் ஒரு டி20 போட்டிகளில் ஆடிவருகிறது . இதுவரை 2 போட்டிகள் முடிந்துள்ளன . முதல் போட்டியில் 3 விக்கெட்டுகள் வித்தியாசத்திலும் இரண்டாவது போட்டியில் 38 ரன்கள் வித்தியாசத்திலும் இங்கிலாந்து அணியிடம் ஆஸ்திரேலியா தோல்வியை தழுவியது . ஆஸ்திரேலிய அணியின் நட்சத்திர பவுலர்களான மிட்செல் ஸ்டார்க் , ஹேசல்வுட் , பாட் கம்மின்ஸ் ஆகிய பவுலர்கள் காயம் காரணமாக இங்கிலாந்து தொடரில் பங்கேற்காததும் கூட அந்த அணியின் தோல்விக்கு காரணம் . இங்கிலாந்துக்கு எதிரான இரண்டு ஒருநாள் போட்டிகளிலும் தோல்வியை தழுவியதால் , ஐசிசி ஒருநாள் தரவரிசை பட்டியலில் 6ம் இடத்திற்கு ஆஸ்திரேலிய அணி தள்ளப்பட்டுள்ளது . 102 புள்ளிகளுடன் பாகிஸ்தானுக்கு பின்னால் உள்ளது ஆஸ்திரேலிய அணி . கடந்த 34 ஆண்டுகளில் இதுபோன்ற சரிவை அந்த அணி சந்தித்ததே இல்லை . பாண்டிங் கேப்டனாக கேப்டனாக இருந்தபோது , அசைக்க முடியாத சக்தியாக ஆஸ்திரேலியா திகழ்ந்ததை மறக்க முடியாது . முதலிடத்தில் இருந்து ஆஸ்திரேலியாவில் பின்னுக்கு தள்ளுவது என்பது அந்த காலக்கட்டத்தில் சாதாரணமான விஷயம் அல்ல . வலுவான அணியாக அசைக்க முடியாத சக்தியாக திகழ்ந்த ஆஸ்திரேலியா தற்போது கடும் வீழ்ச்சியை சந்தித்துள்ளது . கடைசியாக ஆடியுள்ள 15 ஒருநாள் போட்டிகளில் 13ல் ஆஸ்திரேலியா தோற்றுள்ளது . இங்கிலாந்துக்கு எதிரான எஞ்சிய மூன்று போட்டிகளில் குறைந்தது ஒன்றிலாவது வென்றால்தான் புள்ளி பட்டியலில் சற்று முன்னேற முடியும் . ஏனென்றால் பாகிஸ்தான் அணியும் 102 புள்ளிகள் தான் பெற்றுள்ளன . எனவே ஒரு போட்டியில் வென்றால் ஆஸ்திரேலியா 5ம் இடத்தை பிடிக்க வாய்ப்புள்ளது . எனினும் இன்னும் ஓராண்டில் உலக கோப்பை நடக்க உள்ள நிலையில் , ஆஸ்திரேலிய அணி பரிதாப நிலையில் உள்ளது . நடப்பு சாம்பியன் மற்றும் அதிகமுறை கோப்பையை வென்ற அணி ஆகிய பெருமைகளை உடைய ஆஸ்திரேலிய அணியின் நிலை தற்போது மிகவும் பரிதாபமாக உள்ளது . ஆஸ்திரேலிய அணி தொடர் தோல்விகளிலிருந்து மீண்டெழ வேண்டிய கட்டாயத்தில் உள்ளது . அதுதான் அந்த அணிக்கு உத்வேகத்தை அளிக்கும் . தொடர் தோல்விகளிலிருந்து மீண்டெழ வேண்டிய அவசியத்தில் , இங்கிலாந்துக்கு எதிரான மூன்றாவது ஒருநாள் போட்டி இன்று நடக்கிறது . இந்த போட்டியில் வெல்வதன் மூலம்தான் இழந்த நம்பிக்கையையும் உத்வேகத்தையும் அந்த அணி மீட்டெடுக்க முடியும் . ஆஸ்திரேலியா மீண்டெழுமா என்பதை இன்றையை போட்டியில் பார்ப்போம் . .


இன்று ஸ்டெர்லைட் ஆலைக்கு எதிராக மக்கள் நடத்திய போராட்டத்தில் , 1 பெண் உட்பட 11 பேர் காவல் துறையால் சுட்டுக் கொல்லப்பட்டிருக்கும் சம்பவம் , அனைத்து தமிழ் மக்களின் மனதிலும் பேரிடியாக இறங்கி இருக்கிறது . 100 நாட்களாக அமைதி வழியில் போராட்டம் நடத்திய தூத்துக்குடி மக்கள் , இன்றும் ஆட்சியர் அலுவலகத்தை முற்றுகையிட்டு , அறவழியில் தான் தங்கள் போராட்டத்தை நடத்த திட்டமிட்டிருந்தனர் . ஆனால் 144 தடை உத்தரவால் போராட்டத்தின் பிம்பமே திசை மாறி கலவரமாக வெடித்திருக்கிறது . ஸ்டெர்லைட்டை எதிர்த்து மக்கள் போராடியது , ஸ்டெர்லைட் வெளியிடும் நச்சு மூலம் பரவும் பல கொடிய நோய்களில் இருந்து , தங்கள் உயிரையும் , தங்கள் வருங்கால சந்ததியையும் , காப்பதற்காகத்தான் . ஆனால் அந்த போராட்டமே இன்று அவர்களின் உயிரை பறித்திருக்கிறது . ஜனநாயக நாட்டில் தங்கள் வாழ்வுரிமையை நிலை நாட்ட போராடியவர்களுக்கு நேர்ந்திருக்கும் , இந்த அநியாயம் இன்று தமிழ் சமுதாயத்தையே கொந்தளித்து எழச்செய்திருக்கிறது . இந்த சம்பவத்தால் மனவேதனை அடைந்த சமூக ஆர்வலர் டிராஃபிக் ராமசுவாமி , தனது முகநூல் பக்கத்தில் பின் வருமாறு தனது கருத்தை பதிவு செய்திருக்கிறார் . அதில்” உலகமே வியக்கும் படி அறவழியில் போராட்டத்தை நடத்திய எம் மக்கள் , ஸ்டெர்லைட்டுக்கு எதிராக நடத்தியது வன்முறை போராட்டமா ? இல்லவே இல்லை . இறந்த 8 பேரும் நெஞ்சிலும் தலையிலுமே சுடப்பட்டிருக்கின்றனர் . இதுவே சாட்சி இந்த சம்பவம் அரசாங்கத்தின் சதியே என்பதற்கு” என தெரிவித்திருக்கிறார் . மேலும் “ ஜல்லிக்கட்டு போராட்டத்தில் காவல்துறையே தீ வைத்துவிட்டு தடியடி ! இன்று வாகனங்களை காவல்துறையே கொளுத்திவிட்டு துப்பாக்கி சூடு ! என்ன பாவம் செய்தனர் என் தமிழ் மக்கள் ? ? ” என்றும் அதில் கேள்வி எழுப்பியிருக்கிறார் டிராஃபிக் ராமசுவாமி .


பிக்பாஸ் முதல் சீசனில் , போட்டியாளர்கள் எப்படி பட்டவர்கள் என்று , ஒரு வாரத்திலேயே கணிக்க முடிந்த ரசிகர்களால் , இரண்டாவது சீசனில் கலந்து கொண்டு விளையாடி வருபவர்களை ஒரு மாதம் ஆகியும் கணிக்க முடியவில்லை . இதற்கு முக்கிய காரணம் , அனைத்து போட்டியாளர்களும் பிக்பாஸ் நிகழ்ச்சியில் வெற்றி பெற வேண்டும் என தங்களுடைய கோபத்தை கூட வெளியே காட்டிக்கொள்ளாமல் விளையாடி வருவது தான் . சில சமயங்களில் இவர்களுடைய உண்மை முகம் வெளியே வந்தாலும் , இது குறித்து கேள்வி எழும்போது சுய ரூபத்தை வெளியே காட்டாமல் மீண்டும் நடிக்க துவங்கி விடுகிறார்கள் . உதரணமாக ஆர் . ஜே வைஷ்ணவி ஒருவரை பற்றி மற்றொருவரிடம் புறம் பேசிக்கொண்டிருந்தார் . இது குறித்து நேரடியாக கமல் கேள்வி எழுப்பியதும் , தற்போது யாரை பற்றியும் பேசாமல் இருக்கிறார் . இது போன்ற செயல்கள் அவர்கள் தன்னகளை நல்லவர்கள் என காட்டிக்கொள்வது போல் இருந்தாலும் , மக்களுக்கு அவர்கள் நடிப்பதாகவே தோன்றுவதாக கூறிகிறார்கள் . இந்நிலையில் தற்போது வெளியாகியுள்ள ஒரு ப்ரோமோவில் , சென்ராயன் ' பிக்பாஸ்க்கு உண்மையில் மிகப்பெரிய நன்றி சொல்ல வேண்டும் , இந்த காலத்தில் கடிதம் என்பதை அனைவரும் மறந்து விட்டதாக கூறுகிறார் ' . இதைதொடர்ந்து பேசும் ரித்விக்கா ' கை தட்டியவாறு , தனக்கு படிக்கவே தெரியாது என கூறிவிட்டு இவ்வளவு பெரிய கடிதத்தை எழுதியுள்ளார் சென்ராயன் என விமர்சித்து பேசுகிறார் ' . இதைதொடர்ந்து ரம்யா பேசும் காட்சிகள் காட்டப்படுகிறது . அதில் சிலர் நடிப்பதாக கூறுகிறார்கள் . மற்றவர்கள் அப்பாவி மாதிரி காட்டிக்கொள்வதாக நினைக்கிறார்கள் . உண்மையில் அப்பாவியாக இருந்தால் அது நல்லது . இல்லையென்றால் நம் உண்மை முகத்தை காட்டிவிட வேண்டும் என அறிவுரை கூறுகிறார் . இதனால் அப்பாவி போன்று இத்தனை நாட்கள் , சென்ராயன் நடிக்கிறாரா என்கிற சந்தேகம் எழுந்துள்ளது .


தெலுங்கு திரையுலகை சேர்ந்த பல இயக்குனர்கள் , நடிகர்கள் மற்றும் தயாரிப்பாளர்கள் தன்னுடன் படுக்கையை பகிர்ந்ததாக கூறி வந்த நடிகை ஸ்ரீரெட்டி தற்போது , தமிழ் திரையுலகம் பக்கம் வந்துள்ளார் . இதில் முதலில் சிக்கியவர் என்றால் அது இயக்குனர் முருகதாஸ் தான் , இரண்டாவதாக நடிகர் ஸ்ரீகாந்த் பற்றி மோசமாக விமர்சித்து எழுதியிருந்தார் . மூன்றாவதாக இவரின் சர்ச்சையில் சிக்கியவர் நடிகரும் நடன இயக்குனருமான லாரன்ஸ் . தமிழக மக்கள் மனதில் நடிகர் என்பதையும் தாண்டி , சிறந்த போராளியாகவும் , உதவும் பண்புகள் கொண்டவராக பார்க்கப்படும் , இவரை பற்றி வெளியான தகவலால் , பலர் ஸ்ரீலீக்ஸ் நடிகைகை விமர்சித்தனர் . இதையெல்லாம் சற்றும் கண்டுகொள்ளாமல் , மாஸ் காட்டி வருகிறார் லாரன்ஸ் . அந்த வகையில் அமெரிக்கா நாட்டின் கலிபோர்னியாவில் வரும் 29 ஆம் தேதி நடைபெற உள்ள world of dance நடனப் போட்டியில் தமிழகத்தை சேர்ந்த நடன கலைஞர்கள் கலந்து கொள்ள உள்ளனர் . இந்நிலையில் இவர்களின் பயணச் செலவிற்காக ராகவேந்திரா புரொடக்ஷன்ஸ் நிறுவனத்தின் சார்பில் ரூ . 5 லட்சம் காசோலையை முதலமைச்சர் எடப்பாடி பழனிசாமி , நடன போட்டியில் கலந்து கொள்ள உள்ள நடனக் கலைஞர்களுக்கு வழங்கினார் . இதில் ராகவேந்திரா புரோடக்ஷன்


இந்தியா இங்கிலாந்து இடையேயான இரண்டாவது ஒருநாள் போட்டியில் டாஸ் வென்ற இங்கிலாந்து அணி முதலில் பேட்டிங் ஆடி வருகிறது . இங்கிலாந்துக்கு எதிரான 3 போட்டிகள் கொண்ட டி20 தொடரை இந்திய அணி 2 - 1 என வென்றது . அதன்பிறகு ஒருநாள் தொடங்கியது . முதல் ஒருநாள் போட்டியில் இந்திய அணி 8 விக்கெட்டுகள் வித்தியாசத்தில் அபார வெற்றி பெற்றது . முதல் போட்டியில் 269 ரன்கள் என்ற இலக்கை ரோஹித்தின் அதிரடியால் எளிதாக எட்டி வெற்றி பெற்றது இந்திய அணி . இதையடுத்து இரண்டாவது ஒருநாள் போட்டி லண்டன் லார்ட்ஸ் மைதானத்தில் நடந்துவருகிறது . இந்த போட்டியில் டாஸ் வென்ற இங்கிலாந்து அணி , இலக்கை விரட்டுவதில் இந்திய அணி வல்லமை வாய்ந்தது என்பதை அறிந்தும் கூட முதலில் பேட்டிங்கை தேர்வு செய்து ஆடிவருகிறது . இந்த போட்டியில் இந்தியா வெற்றி பெற்றால் தொடரை வென்றுவிடும் . ஆனால் இந்தியாவை தொடரை வெல்ல விடக்கூடாது என்ற உறுதியில் முதல் போட்டியில் அடைந்த தோல்விக்கு பதிலடி கொடுக்கும் முனைப்பில் இங்கிலாந்து ஆடிவருகிறது . கடந்த முறை குல்தீப்பின் பவுலிங்கை மட்டும்தான் ஆட முடியாமல் விக்கெட்டுகளை இழந்தது இங்கிலாந்து அணி . நன்றாக பேட்டிங் ஆடிய இங்கிலாந்தை சரித்தது குல்தீப் தான் . அதனால் தான் 268 ரன்களில் ஆல் அவுட்டானது . குல்தீப் மட்டுமே 6 விக்கெட்டுகளை வீழ்த்தினார் . அதனால் குல்தீப்பின் பவுலிங்கை சமாளித்து ஆடிவிட்டால் அதிகமான ஸ்கோரை எட்டலாம் என்ற நம்பிக்கையுடன் இங்கிலாந்து அணி முதலில் பேட்டிங் செய்யலாம் . அதே நேரத்தில் எவ்வளவு கடினமான இலக்கை விரட்டுவதிலும் இந்திய வீரர்கள் கைதேர்ந்தவர்கள் . அதிலும் ரோஹித் , ராகுல் , கோலி ஆகியோர் நல்ல ஃபார்மில் உள்ளனர் . மூன்று பேருமே பெரிய இன்னிங்ஸ் ஆடக்கூடியவர்கள் . மேலும் சேஸிங் மாஸ்டர் கோலி , இலக்கை விரட்டுவதில் சிறந்த வீரர் . இவ்வளவும் தெரிந்தும் இங்கிலாந்து முதலில் பேட்டிங் ஆடிவருகிறது .


அதிமுகவுக்கு ஸ்டாலினும் , டிடிவி . தினகரனும் தான் வில்லன்கள் அவர்கள் இடத்தில் கட்சியினர் ஜாக்கிரதையாக இருக்க வேண்டும் என வருவாய்த்துறை அமைச்சர் ஆர் . பி . உதயகுமார் கூறியுள்ளார் . திருவண்ணாமலை மாவட்டத்தில் கடந்த 5 நாட்களாக முதலமைச்சர் எடப்பாடி பழனிசாமி தலைமையிலான தமிழக அரசின் ஓராண்டு சாதனைகள் விளக்கும் வகையில் அரசு நலத்திட்ட உதவிகள் வழங்கும் விழா நடைபெற்று வருகிறது . ஜெயலலிதா அறிவித்த திட்டங்களை தற்போது முதலமைச்சராக உள்ள எடப்பாடி பழனிசாமி தொடர்ந்து செயல்படுத்தி வருகிறார் . சுமார் 25 லட்சம் மக்கள் தொகை கொண்ட திருவண்ணாமலை மாவட்டத்தில் தற்போது தமிழக அரசின் சாதனை விளக்க சைக்கிள் பேரணி நடைபெற்றது . ராமச்சந்திரன் , ஆர் . பி . உதயகுமார் உள்ளிட்டோர் பங்கேற்றனர் . உதயகுமார் நாட்டில் உள்ள வில்லன் ஸ்டாலின் என்றால் , வீட்டில் உள்ள வில்லன் டி . டி . வி . தினகரன் என விமர்சித்துள்ளார் . அவர்களிடம் கட்சியினர் ஜாக்கிரதையாக இருக்க வேண்டும் . ஸ்டாலினை ஆள் பிடிக்காத வில்லன் என்றும் , தினகரனை ஆள் பிடிக்கும் வில்லன் என்று கூறியுள்ளார் . வலைபோட்டு தேடுகிற வில்லன் , சிக்கினால் யாரை வேண்டுமானாலும் அள்ளிக்கொண்டு செல்கிற வில்லன் அவர் தான் டிடிவி . தினகரன் என்று தெரிவித்துள்ளார் . இவர்கள் இருவரிடமும் எச்சரிக்கையாக இருந்தால் தான் இந்த நாட்டையும் , தேசத்தையும் மற்றும் நாட்டு மக்களையும் காப்பாற்ற முடியும் என்று கூறியுள்ளார் .


இந்திய " ஏ ' அணி மற்றும் இங்கிலாந்து இடையே மும்பையில் நடைபெற்றும் முதல் பயிற்சி கிரிக்கெட் ஆட்டத்திற்கு தோனி தலைமை ஏற்கிறார் . இந்தியா - இங்கிலாந்து இடையிலான 3 போட்டிகள் கொண்ட ஒரு நாள் கிரிக்கெட் தொடர் வரும் 15 - ஆம் தேதி புணேவில் தொடங்குகிறது . அதைத் தொடர்ந்து இரு அணிகளும் 3 போட்டிகள் கொண்ட டி20 தொடரில் மோதவுள்ளன . இந்த நிலையில் இந்திய ஏ அணி மற்றும் இங்கிலாந்து இடையிலான பயிற்சி ஆட்டம் நடைபெறுகிறது . ஒரு நாள் போட்டி மற்றும் டி20 கிரிக்கெட் போட்டியின் கேப்டன் பதவியில் இருந்து சமீபத்தில் விலகிய தோனி , இந்த பயிற்சி ஆட்டத்துக்கு தலைமை வகிக்கிறார் . நீண்ட நாள்களுக்குப் பிறகு களம் காணும் தோனி , யுவராஜ் சிங் , ஆசிஷ் நெஹ்ரா ஆகியோருக்கு இந்தப் பயிற்சி போட்டி மிகுந்த முக்கியத்துவம் வாய்ந்ததாகும் . ரஞ்சி கிரிக்கெட் தொடரில் 672 ரன்கள் குவித்ததன் அடிப்படையில் மீண்டும் இந்திய அணியில் இடம்பெற்றுள்ளார் யுவராஜ் சிங் . இதேபோல் காயத்திலிருந்து மீண்டுள்ள ஷிகர் தவனுக்கும் இந்த ஆட்டம் முக்கியத்துவம் வாய்ந்ததாகும் . இந்த ஆட்டத்தில் ஷிகர் தவனும் , மன்தீப் சிங்கும் தொடக்க வீரர்களாக களமிறங்குவார்கள் என எதிர்பார்க்கப்படுகிறது . இங்கிலாந்து அணியின் கேப்டன் மோர்கன் , ஜேசன் ராய் , டேவிட் வில்லே ஆகியோர் ஆஸ்திரேலியாவில் நடைபெற்று வரும் பிக் பாஷ் டி20 கிரிக்கெட் போட்டியில் விளையாடிய கையோடு இந்த ஆட்டத்தில் களமிறங்குகின்றனர் . அணிகள் விவரம் இந்தியா ஏஃ ஷிகர் தவன் , மன்தீப் சிங் , அம்பட்டி ராயுடு , யுவராஜ் சிங் , எம் . எஸ் . தோனி , ஹார்திக் பாண்டியா , சஞ்ஜு சாம்சன் , குல்தீப் யாதவ் , யுவேந்திர சாஹல் , ஆசிஷ் நெஹ்ரா , மோஹித் சர்மா , சித்தார்த் கெளல் . இங்கிலாந்துஃ இயன் மோர்கன் ( கேப்டன் ) , மொயீன் அலி , ஜானி பேர்ஸ்டோவ் , ஜேக் பால் , சாம் பில்லிங்ஸ் , ஜோஸ் பட்லர் , லியாம் டாசன் , அலெக்ஸ் ஹேல்ஸ் , லியாம் பிளங்கெட் , ஆதில் ரஷித் , ஜோ ரூட் , ஜேசன் ராய் , பென் ஸ்டோக்ஸ் , டேவிட் வில்லே , கிறிஸ் வோக்ஸ் .


அஜித்தின் விஸ்வாசம் படமும் ரஜினி நடிக்கும் பேட்ட படமும் ஒரே நேரத்தில் வெளியாவதால் ’கொலவெறி’ மோதல் ஏற்பட்டுள்ளது . ட்ரெய்லரிலும் மோதல் தெறி கிளப்பி வரும் நிலையில் அஜித்தின் சொந்த ஊரில் விஜய் , ரஜினி ரசிகர்கள் கெத்து காட்டி வருகின்றனர் . அஜித்துடன் இயக்குநர் சிவா நான்காவது முறையாக இணையும் படம் விஸ்வாசம் . பொங்கலுக்கு வெளியாகவுள்ள நிலையில் , இதேநாளில் ரஜினி நடித்த பேட்ட படமும் வெளியாகிறது . இதனால் இருவரது ரசிகர்களுக்கும் பெரும் போட்டி நிலவி வருகிறது . படத்தின் டிரைலர்களும் ஒருவரையொருவர் தாக்கும் வண்ணம் உள்ளது . விஸ்வாசம் ட்ரெய்லரில் அஜித்தின் சொந்த ஊர் , தேனி மாவட்டம் , கொடுவிலார்பட்டி என்று அவரே கூறும் வசனம் உள்ளது . இதே ஊரில் சூப்பர்ஸ்டார் ரஜினிக்கு ரசிகர் மன்றத்தை ரசிகர்கள் திறந்துள்ளனர் . அதேபோல விஜய்க்கும் ரசிகர் மன்றம் திறந்துள்ளனர் . இந்த புகைப்படங்கள் இணையதளத்தில் வைரலாகி வருகிறது .


தமிழ்நாடு சப் - ஜூனியர் ரேங்கிங் பாட்மிண்டன் போட்டியில் சென்னையின் ரித்விக் சஞ்சீவி , பிரணவி , மதுரையின் அஸ்வின் கார்த்திக் , திருவள்ளூரின் தீப்தா ஆகியோர் தங்களது பிரிவில் கோப்பை வென்று அசத்தினர் . தமிழ்நாடு பாட்மிண்டன் சங்கத்தின் ஒத்துழைப்புடன் , ஹெ . ச் . ஏபி பாட்மிண்டன் மையம் சார்பில் தமிழ்நாடு சப் - ஜூனியர் ரேங்கிங் பாட்மிண்டன் போட்டி நடத்தப்பட்டது . விருதுநகர் மாவட்டம் , திருத்தங்கலில் கடந்த அக்டோபர் 30 - ஆம் தேதி தொடங்கி இந்தப் போட்டி நடைபெற்று வந்தது . இதில் 13 மற்றும் 15 வயதுக்கு உள்பட்டோருக்கான ( யு13 மற்றும் யு15 ) பிரிவுகளில் பல்வேறு மாவட்டங்களைச் சேர்ந்த 646 வீரர் , வீராங்கனைகள் கலந்து கொண்டனர் . இதில் 15 வயதிற்கு உள்பட்டோருக்கான ஆடவர் ஒற்றையர் பிரிவு இறுதி ஆட்டத்தில் சென்னையின் ரித்விக் சஞ்சீவி மற்றும் சென்னையின் சித்தாந்த் குப்தா மோதினர் . இதில் , 21 - 17,16 - 21,21 - 14 என்ற செட் கணக்கில் சித்தாந்த் குப்தாவை வென்றார் ரித்விக் சஞ்சீவி . அதேபோன்று , மகளிர் ஒற்றையர் பிரிவில் சென்னையின் பிரணவி மற்றும் கோவையின் தான்யா மோதினர் . இதில் , 21 - 18,21 - 12 என்ற செட் கணக்கில் தான்யாவை வீழ்த்தினார் பிரணவி . மற்றொரு ஆட்டமான யு - 13 பிரிவு இறுதிச்சுற்றில் மதுரையைச் சேர்ந்த அஸ்வின் கார்த்திக் 21 - 15,15 - 21,21 - 7 என்ற செட் கணக்கில் கோவையின் நிதினை வென்று கோப்பை பெற்றனர் . மகளிர் ஒற்றையர் பிரிவு இறுதி ஆட்டத்தில் திருவள்ளூரின் தீப்தா 21 - 18,21 - 15 என்ற செட் கணக்கில் ஜெயானியை வென்றார் .


விவேகம் படத்தின் டீசர் மாதிரியே தளபதி படம் டீசரும் கலக்கலாக இருக்க வேண்டும் என விவேகம் பட எடிட்டர் ரூபனை அன்பாக மிரட்டினார்களாம் . வீரம் , வேதாளம் படத்தை அடுத்து மூன்றாவது முறையாக சிரத்தை சிவாவுடன் கூட்டணி போட்டுள்ள அஜித்தை " விவேகம் " பட டீசர் சமீபத்தில் வெளியாக அனைத்து தரப்பு ரசிகர்கள் மத்தியில் நல்ல வரவேற்பை பெற்றுள்ளது . இந்த டீசர் நன்றாக வந்ததற்கு அனிருத்தின் பின்னணி இசையும் , எடிட்டர் ரூபனின் எடிட்டிங் வேலையும் ப்ளஸாக அமைந்தது . ரூபனை அஜித் மிகவும் பாராட்டியுள்ளார் . இநத டீசர் வெளியாகி மூன்று நாளில் சுமார் 1 கோடி பார்வையாளர்களை கடந்துள்ளது . இந்த சாதனை சாதாரணமான விஷயம் இல்லை . இந்நிலையில் , விவேகம் படத்தின் எடிட்டர் ரூபன் தான் விஜய் அட்லீ படத்தின் எடிட்டர் . விவேகம் டீசரை பார்த்து அட்லீ , எஸ் . ஜே . சூர்யா என பலரும் பாராட்டியுள்ளார்களாம் , மேலும் , அவருடைய நெருங்கிய நண்பர்கள் பலரும் விஜய் ரசிகர்கள் தானாம் . எல்லோருமே தல படம் மாதிரியே தளபதி படம் டீசரும் கலக்கலாக வரவேண்டும் என அன்பாக மிரட்டினார்களாம் .


வரும் நவம்பர் 1 - ஆம் தேதி டெல்லியில் நடைபெற இருக்கும் நியூஸிலாந்துக்கு எதிரான முதல் டி - 20 கிரிக்கெட் ஆட்டத்தோடு சர்வதேசப் போட்டிகளிலிருந்து ஓய்வு பெறுவதாக அறிவித்துள்ளார் இந்தியாவின் மூத்த வேகப்பந்து வீச்சாளரான ஆசிஷ் நெஹ்ரா . 1999 - ல் முகமது அசாருதீன் கேப்டனாக இருந்தபோது , இந்திய அணியில் அறிமுகமானார் நெஹ்ரா . 18 ஆண்டுகள் இந்திய அணிக்காக விளையாடியிருக்கும் நெஹ்ரா , கடந்த ஓர் ஆண்டாக அணியில் இடம்பெறாத நிலையில் , திடீரென ஆஸ்திரேலியாவுக்கு எதிரான டி20 தொடரில் சேர்க்கப்பட்டார் . இந்த நிலையில் அவர் ஓய்வு முடிவை எடுத்துள்ளார் . இதுவரை 17 டெஸ்ட் போட்டிகளில் 44 விக்கெட்டுகளையும் , 120 ஒரு நாள் போட்டிகளில் 175 விக்கெட்டுகளையும் , 26 டி20 ஆட்டங்களில் 34 விக்கெட்டுகளை வீழ்த்தியுள்ளார் . “பெரோஸ் ஷா கோட்லாவில் நவம்பர் 1 - ஆம் தேதி நடைபெறவுள்ள இந்தியா - நியூஸிலாந்து இடையேயான முதல் டி - 20 ஆட்டத்திற்குப் பிறகு சர்வதேசப் போட்டியில் விளையாட விரும்பவில்லை என இந்திய அணியின் தலைமைப் பயிற்சியாளர் ரவி சாஸ்திரி , கேப்டன் விராட் கோலி ஆகியோரிடம் இந்தியாவின் மூத்த வேகப்பந்து வீச்சாளரான ஆசிஷ் நெஹ்ரா நெஹ்ரா தெரிவித்துவிட்டார் . இலங்கைக்கு எதிரான தொடர் வரை அவர் விளையாட விரும்புவார் என எதிர்பார்த்தோம் . ஆனால் அதற்கு முன்னரே அவர் ஓய்வு பெற முடிவு செய்திருப்பது ஆச்சரியம் அளிக்கிறது . ஒருவேளை இந்தியா - நியூஸிலாந்து மோதும் ஆட்டம் டெல்லியில் நடைபெறாமல் இருந்திருந்தால் , ஐதராபாதில் வரும் வெள்ளிக்கிழமை நடைபெறும் இந்தியா - ஆஸ்திரேலியா இடையிலான மூன்றாவது டி - 20 ஆட்டத்தோடு நெஹ்ரா ஓய்வு பெற்றிருப்பார் . சொந்த ஊரான டெல்லி ரசிகர்கள் முன்னிலையில் ஓய்வு பெறுவதற்காக அவர் காத்திருக்கிறார்” என்று பிசிசிஐ நிர்வாகி ஒருவர் தெரிவித்திருந்தார் .


ரங்கம்மா பாட்டியை அறியாதவர்கள் யாரும் தமிழ் சினிமாவில் இருக்கமுடியாது . எம் . ஜி . ஆர் காலம் தொடங்கி , அஜீத் , விஜய் வரை அவர் நடிக்காத நடிகர்கள் படங்களே இல்லை என்னும் அளவுக்கு பிரபலம் . என்ன பிரயோஜனம் . படத்துக்கு 100,200 என்று சம்பளம் வாங்கிய அவர் இன்று மெரினா பீச்சில் 5ரூபாய்க்கும் , 10 ரூபாய்க்கும் கர்ச்சீப் விற்று வயிற்றைக் கழுவிக்கொண்டிருக்கிறார் . சமீப காலங்களில் ரங்கம்மா பாட்டி அதிகம் காணப்பட்டது வடிவேலுவுடன் காமெடிக்காட்சிகளில் . சென்னை வடபழனி குமரன்காலனியில் வசித்து வருகிறார் . மூதாட்டியான இவரது காமெடி ரசிக்கும்படி இருக்கும் . குறிப்பாக ஒரு திரைப் படத்தில் வடிவேலுவை , ‘போற வழியிலேயே அப்படியே இந்த நாயை ‘சூ’ வென விரட்டிட்டு போ’ , என்று இவர் பேசிய வசனம் பிரபலமானது . அன்று முதல் ‘சூ பாட்டி’ என்ற அடையாளம் இவருக்கு கிடைத்தது . ரசிகர்களின் கவலைகளுக்கு நகைச்சுவையை மருந்தாக அளித்த அந்த பாட்டி , இன்று பட வாய்ப்புகள் இல்லாமல் வறுமையில் வாடுகிறார் . தவமிருந்து 9 பிள்ளைகள் பெற்றிருந்தும் , வயிற்று பிழைப்புக்காக சென்னை மெரினா கடற்கரையில் கர்சீப் விற்று காலத்தை போக்கி வருகிறார் . கடற்கரைக்கு வருவோர் இவரை அடையாளம் கண்டுகொண்டு அவருடன் ‘செல்பி’ எடுத்து செல்கின்றனர் . உற்சாகமாக போஸ் கொடுக்கும் ரங்கம்மாள் , தன்னிடம் ஏதாவது பொருள் வாங்கி செல்லுமாறும் வேண்டுகோள் வைக்கிறார் . ’நான் எம் . ஜி . ஆர் . காலத்தில் இருந்தே சினிமாவில் நடித்து வருகிறேன் . பல நடிகைகளுக்கு ‘டூப்’ ஆகவும் நடித்திருக்கிறேன் . தமிழ் தவிர மலையாளம் , இந்தி படங்களிலும் சிறிய வேடங்களில் நடித்திருக்கிறேன் . 500 படங்களுக்கு மேல் நடித்திருந்தாலும் கிடைத்த வருமானம் மிகவும் சொற்பம்தான் . அதையும் நான் எனது பிள்ளைகளுக்கே செலவழித்து விட்டேன் . தள்ளாத வயதில் நான் நடிக்க தயாராக இருந்தாலும் சினிமா வாய்ப்புகள் கிடைக்கவில்லை . பெற்ற பிள்ளைகளும் கைவிட்ட நிலையில் , சாப்பாட்டுக்கே வழியின்றி கஷ்டப்படுகிறேன் . எனவே சில மாதங்களாக இங்கே வந்து வயிற்றுப் பிழைப்புக்காக கர்சீப் விற்க ஆரம்பித்துவிட்டேன் . ஆனால் இதில் பெரிய வருமானமில்லை . கால்வயிறு அரைவயிறுமாய்தான் வாழ்க்கையை ஓட்டிக்கொண்டிருக்கிறேன்’ என்கிறார் ரங்கம்மா பாட்டி . கோடி கோடியாய் சம்பளம் வாங்கி ஈ . சி . ஆர் . ஏ . சி . பங்களாக்களில் வசித்துவரும் ஒரே ஒரு நடிகரின் காதுக்காவது இந்த செய்தி செல்கிறதா என்று பார்க்கவேண்டும் .


ஆஸ்திரேலியாவுக்கு எதிரான டெஸ்ட் தொடரில் எந்தெந்த வேகப்பந்து வீச்சாளர்களை பயன்படுத்தலாம் என முன்னாள் வேகப்பந்து வீச்சாளர் ஜாகீர் கான் ஆலோசனை தெரிவித்துள்ளார் . இந்தியா - ஆஸ்திரேலியா இடையேயான டெஸ்ட் தொடர் இரு அணிகளுக்குமே முக்கியமான தொடர் . வெளிநாடுகளில் தொடர் தோல்விகளை தழுவிவரும் இந்திய அணி , தொடர் தோல்விகளிலிருந்து மீள இந்த தொடரை வெல்வது அவசியம் . அதேபோல ஸ்மித் மற்றும் வார்னர் இல்லாமல் தொடர் தோல்விகளை தழுவிவரும் ஆஸ்திரேலிய அணியும் இந்த தொடரை வென்று உத்வேகம் பெறும் முனைப்பில் உள்ளது . ஸ்மித் மற்றும் வார்னர் இல்லாமல் வலுவிழந்து ஆஸ்திரேலிய அணி திணறிவரும் நிலையில் , இந்திய அணி முன்னெப்போதையும் விட வலுவான வேகப்பந்து வீச்சு யூனிட்டை பெற்றுள்ளது . பேட்டிங்கில் மட்டுமே சிறந்த அணியாக விளங்கிய இந்திய அணி , தற்போது மிகச்சிறந்த பவுலிங் அணியாகவும் திகழ்கிறது . பும்ரா , புவனேஷ்வர் குமார் , ஷமி , இஷாந்த் சர்மா , உமேஷ் யாதவ் என நல்ல கலவையிலான வேகப்பந்து வீச்சாளர்களை கொண்டுள்ளது . எனவே வேகப்பந்து வீச்சுக்கு சாதகமான ஆஸ்திரேலிய ஆடுகளங்களில் இந்த முறை இந்திய அணி சிறப்பாக ஆடி தொடரை வெல்லும் என பல முன்னாள் ஜாம்பவான்கள் கருத்து தெரிவித்துள்ளனர் . இந்நிலையில் , எந்தெந்த வேகப்பந்து வீச்சாளர்களை பயன்படுத்தலாம் என்று ஜாகீர் கான் கருத்து தெரிவித்துள்ளார் . இதுகுறித்து பேசியுள்ள ஜாகீர் கான் , ஆஸ்திரேலிய ஆடுகளங்களில் பந்து ஸ்விங் ஆகாது . தென்னாப்பிரிக்கா , இங்கிலாந்து ஆடுகளங்களை போல ஸ்விங் ஆகாது . ஆனால் நல்ல வேகத்துடன் பவுன்ஸ் ஆகும் . எனவே நல்ல ஸ்விங் பவுலரான புவனேஷ்வர் குமாரின் பவுலிங் ஆஸ்திரேலியாவில் எடுபடாது . நல்ல ஃபார்மில் இருக்கும் ஷமி , அருமையான ரிதத்தில் வீசிக்கொண்டிருக்கிறார் . பும்ரா மாயாஜாலங்களை நிகழ்த்துகிறார் . உமேஷ் யாதவ் நல்ல ஸ்டிரைக் பவுலர் . எனவே இவர்கள் மூவரையும் முதன்மை ஆப்ஷனாக வைத்துக்கொள்ளலாம் . இஷாந்த் சர்மாவும் ஒரு சாய்ஸ் . எனவே இவர்கள் நால்வரில் மூவரை ஆஸ்திரேலியாவில் பயன்படுத்தலாம் என்று ஜாகீர் கான் தெரிவித்துள்ளார் .


இந்திய அணி வென்ற 2 உலக கோப்பை தொடர்களின் இறுதி போட்டிகளிலும் அபாரமாக ஆடிய காம்பீர் , இறுதி போட்டியில் அவ்வளவும் நெருக்கடிக்கு மத்தியிலும் சிறப்பாக ஆடியதன் ரகசியத்தை பகிர்ந்துள்ளார் . நெருக்கடியான சூழல்களை சமாளித்து சிறப்பாக ஆடி அணியை வெற்றி பெற செய்யக்கூடிய திறன் வாய்ந்த மிகக்குறைந்த இந்திய வீரர்களில் காம்பீரும் ஒருவர் . இந்திய அணியின் மிகச்சிறந்த வீரர்களில் ஒருவரான காம்பீர் , இந்திய அணி வென்ற 2007 டி20 உலக கோப்பை மற்றும் 2011 ஒருநாள் உலக கோப்பை ஆகிய இரண்டு தொடர்களிலுமே முக்கிய பங்காற்றியவர் . குறிப்பாக இந்த இரண்டு தொடர்களின் இறுதி போட்டிகளிலும் சிறப்பாக ஆடி அதிக ரன்களை குவித்தவர் காம்பீர் தான் . 2007 டி20 உலக கோப்பை தொடரில் பாகிஸ்தானுக்கு எதிரான இறுதி போட்டியிலும் 2011 ஒருநாள் உலக கோப்பை தொடரில் இலங்கைக்கு எதிரான இறுதி போட்டியிலும் காம்பீர் தான் அதிக ரன்களை குவித்தவர் . இரண்டுமே வெவ்வேறான சூழல்கள் . டி20 உலக கோப்பை இறுதி போட்டியில் இந்திய அணி முதலில் பேட்டிங் ஆடியது . அதில் சிறப்பாக ஆடி அதிக ரன்களை குவித்தார் காம்பீர் . ஆனால் 2011 உலக கோப்பை இறூதி போட்டியில் இலக்கை விரட்டிய இந்திய அணியின் தொடக்க வீரர்களான சச்சினும் சேவாக்கும் தொடக்கத்திலேயே ஆட்டமிழந்த பிறகு சிறப்பாக ஆடி அணியை சரிவிலிருந்து மீட்டு வெற்றியை நோக்கி அழைத்து சென்றவர் காம்பீர் . இந்திய அணி அந்த போட்டியில் வெற்றி பெற்றதற்கு காம்பீரின் ஆட்டம் தான் மிக முக்கிய காரணம் . இந்த இரண்டு உலக கோப்பைகளின் இறுதி போட்டியிலும் காம்பீரின் இன்னிங்ஸ் அவரது சிறந்த பேட்டிங் ஆகும் . அண்மையில் கிரிக்கெட்டிலிருந்து ஓய்வு பெற்ற காம்பீர் , இறுதி போட்டிகளில் சிறப்பாக ஆடியதன் ரகசியத்தை பகிர்ந்துள்ளார் . இதுகுறித்து பேசிய காம்பீர் , எந்த போட்டியில் ஆடுகிறோம் என்பதை பற்றி நான் எப்போதுமே கவலைப்படமாட்டேன் , கருத்தில் கொள்ளவும் மாட்டேன் . அந்த குறிப்பிட்ட சூழல் நமக்கு எதிராக போவதற்கு அனுமதிக்கக்கூடாது . உலக கோப்பை இறுதி போட்டியாக இருக்கட்டும் அல்லது தொடரின் முதல் போட்டியாக இருக்கட்டும் , அதைப்பற்றி கவலைப்பட கூடாது . எந்த சூழலிலும் பேட்டிற்கும் பந்திற்கும்தான் போட்டி . பவுலருக்கு பேட்ஸ்மேனுக்கும்தான் போட்டி . அதனால் அடுத்த பந்தை எந்தளவிற்கு சிறப்பாக ஆடவேண்டும் என்பதில் மட்டும்தான் கவனம் செலுத்துவேன் . பந்தை நன்றாக பார்த்து அதற்கேற்றவாறு ஆடவேண்டும் . அவ்வளவுதான் , அதுமட்டும் தான் என் மனதில் இருக்கும் என்று காம்பீர் தெரிவித்துள்ளார் .


ரோஹித் சர்மாவுக்காக பல சாதனைகள் வரிசைகட்டி காத்திருக்கின்றன . ஆஸ்திரேலியாவுக்கு எதிராக இன்று நடக்கும் இரண்டாவது டி20 போட்டியில் ரோஹித் சர்மா சிறப்பாக ஆடினால் அந்த சாதனைகளை எல்லாம் செய்ய வாய்ப்புள்ளது . ஆஸ்திரேலியாவுக்கு எதிரான இரண்டாவது டி20 போட்டி இன்று நடக்கிறது . முதல் போட்டியில் ரோஹித் சர்மா வெறும் 7 ரன்கள் மட்டுமே எடுத்து ஏமாற்றினார் . இந்திய அணியும் டக்வொர்த் முறைப்படி நிர்ணயிக்கப்பட்ட இலக்கை எட்டமுடியாமல் 4 ரன்கள் வித்தியாசத்தில் தோல்வியடைந்தது . இந்நிலையில் , இன்று நடக்கும் போட்டியில் ரோஹித் சர்மாவுக்காக பல சாதனைகள் காத்திருக்கின்றன . அவை குறித்து பார்ப்போம் . 1 . ரோஹித் சர்மா 2018 காலண்டர் ஆண்டில் டி20 போட்டிகளில் 567 ரன்கள் எடுத்துள்ளார் . இன்னும் 33 ரன்கள் எடுத்தால் , இந்த ஆண்டில் டி20 போட்டிகளில் 600 ரன்களை கடந்த இரண்டாவது வீரர் என்ற பெருமையை பெறுவார் . ரோஹித்தின் பேட்டிங் பார்ட்னர் தவான் 648 ரன்களுடன் இந்த ஆண்டில் டி20யில் அதிக ரன்கள் எடுத்த வீரர்களின் பட்டியலில் முதலிடத்தில் உள்ளார் . இதுவரை ஒரு ஆண்டில் 600 ரன்களை குவித்த இரண்டே வீரர்கள் கோலியும் தவானும்தான் . ரோஹித் 33 ரன்களை கடக்கும் பட்சத்தில் அந்த பட்டியலில் ரோஹித் இணைவார் . கோலி 2016ம் ஆண்டு 641 ரன்களை குவித்துள்ளார் . 2 . சிக்ஸர்கள் அடிப்பதில் வல்லவரான ரோஹித் சர்மா , இன்னும் 4 சிக்ஸர்கள் அடித்தால் டி20 போட்டியில் 100 சிக்ஸர்கள் அடித்த மூன்றாவது வீரர் என்ற சாதனையை படைப்பார் . 3 . சர்வதேச டி20 போட்டிகளில் அதிக ரன்கள் குவித்த வீரர்களின் பட்டியலில் 2214 ரன்களுடன் ரோஹித் சர்மா இரண்டாவது இடத்தில் உள்ளார் . 2271 ரன்களுடன் நியூசிலாந்து வீரர் மார்டின் கப்டில் முதலிடத்தில் உள்ளார் . எனவே மார்டின் கப்டிலை முந்தி முதலிடத்தை பிடிக்க ரோஹித்துக்கு இன்னும் 58 ரன்கள் மட்டுமே தேவை . 4 . சர்வதேச அளவில் மகளிர் கிரிக்கெட்டையும் உள்ளடக்கிய விதத்தில் டி20 போட்டிகளில் அதிக ரன்கள் வீரர் - வீராங்கனைகள் பட்டியலில் இந்திய வீராங்கனை மிதாலி ராஜ் ரோஹித்தை விட 10 ரன்கள் அதிகமாக உள்ளார் . எனவே 11 ரன்கள் அடித்தால் மிதாலி ராஜை பின்னுக்குத்தள்ளி அதிலும் முதலிடம் பிடிப்பார் ரோஹித் . இந்த சாதனைகளை எல்லாம் ரோஹித் இன்று நிகழ்த்துவாரா என்று பார்ப்போம் .


சென்னையில் இன்று திருமங்கலத்தில் இருந்து எழும்பூர் அருகே நேரு பூங்கா வரை மெட்ரோ ரயில் சேவை தொடங்கப்பட்டது . அதில் , கலந்து கொள்வதற்காக மத்திய அமைச்சர் வெங்கய்யா நாயுடு சென்னை வந்தார் . முன்னதாக பாஜக தலைமை அலுவலகமான தி . நகரில் உள்ள கமலாயலத்தில் கட்சி முக்கிய நிர்வாகிகள் மாநில தலைவர் தமிழிசை சவுந்தரராஜன் , பொன் . ராதாகிருஷ்ணன் உள்பட பலருடன் ஆலோசனை நடத்தினார் . பின்னர் , செய்தியாளர்களை சந்தித்தார் . அப்போது அவர் , செய்தியாளர்களிடம் கூறியதாவதுஃ - தமிழக முதல்வர் எடப்பாடி பழனிச்சாமி மற்றும் அமைச்சர்களை சந்திக்க இருக்கிறேன் . மாநில அரசுக்கு தேவையான நிதிகளை மத்திய அரசு அளித்து வருகிறது . மாநில அரசுடன் இணைந்து மத்திய அரசு வளர்ச்சி திட்டங்களை மேற்கொண்டுள்ளது . லஞ்சம் , ஊழல் இல்லாமல் 3 ஆண்டுகளை பா . ஜ . க . சிறப்புடன் செயல்பட்டு கடந்துவிட்டது . பாஜகாவின் கைப்பாவையாக அதிமுக இருக்கிறது என திமுக உள்ளிட்ட கட்சிகள் கூறுகின்றன . அது சுத்த பொய் . அதிமுகவின் கட்சி விவகாரங்களில் பா . ஜ . க . தலை தலையிடாது . தமிழகத்தின் மீனவர்கள் பிரச்சனை உள்பட பல்வேறு பிரச்சனைகளை தீர்க்க மத்திய அரசு சிறப்பான பா . ஜ . க . வின் கைப்பாவையாக அதிமுக இருந்து வருவதாக கூறி திமுக தரம் தாழ்ந்த அரசியல் செய்து வருகிறது . மத்தியில் காங்கிரசுடன் கூட்டணியில் இருந்த போது திமுக என்ன காங்சிரசின் கைப்பாவையாக இருந்ததா ? எந்த நேரத்தில் அறிவித்தாலும் , உள்ளாட்சி தேர்தலை சந்திக்க தமிழக பா . ஜ . க . தயாராக உள்ளது . ஆனால் , மற்ற கட்சிகள் எங்களை பார்த்து பயப்படுகிறது . தமிழகத்தில் அமைச்சர்கள் மற்றும் பல்வேறு பிரமுகர்கள் வீடுகளில் நடந்த வருமான வரி சோதனைக்கும் மத்திய அரசுக்கும் எந்த தொடர்பும் இல்லை . ஆனால் , இதை சிலர் திரித்து பேசி வருகின்றனர் . இவ்வாறு அவர் கூறினார் .


குஜராத் மாநிலத்தில் தற்போது நடைபெற்று வரும் தேர்தலில் , அகமதாபாத் வீதிகளில் இறங்கி பிரச்சாரம் செய்ய பிரதமர் மோடி மற்றும் ராகுல் காந்திக்கு குஜராத் போலீஸ் அனுமதி மறுத்துள்ளது . குஜராத் மாநில சட்டப் பேரவையில் உள்ள 182 தொகுதிகளுக்கு தேர்தல் நடைபெற்று வருகிறது . முதல் கட்டமாக நேற்று முன்தினம் 89 தொகுதிகளுக்கு வாக்குப்பதிவு நடைபெற்றது . இதல் 68 சதவீத வாக்குகள் பதிவானது . மீதமுள்ள 92 சட்டமன்ற தொகுதிகளுக்கு வரும் 14 - ஆம் தேதி தேர்தல் நடைபெற உள்ளது . இதற்காக , அங்கு ஆளும் பாரதீய ஜனதாவுக்கு ஆதரவாக பிரதமர் மோடி உள்ளிட்ட பாஜகவினரும் , காங்கிரஸ் கட்சிக்கு ஆதரவாக காங்கிரஸ் கட்சியின் துணைத்தலைவர் ராகுல் காந்தி உள்ளிட்ட பிற காங்கிரஸ் தலைவர்களும் அனல் பறக்கும் பிரசாரத்தில் ஈடுபட்டு வருகின்றனர் . நாளையோடு பிரசாரம் ஓய்வதால் , தேர்தல் களம் சூடுபிடித்துள்ளது . இந்த நிலையில் , நாளை குஜராத் தலைநகர் அகமபாத்தில் சாலை வீதிகளில் ஊர்வலமாக பிரசாரம் மேற்கொள்ள பிரதமர் மோடி மற்றும் ராகுல் காந்தி ஆகியோர் திட்டமிட்டு இருந்தனர் . ஆனால் , இந்த இரண்டு தலைவர்களின் பிரசாரத்திற்கு அகமதாபாத் போலீசார் அனுமதி மறுத்துள்ளனர் . சட்டம் ஒழுங்கு பிரச்சினை மற்றும் பொதுமக்களுக்கு இடையூறு ஏற்பட வாய்ப்பு உள்ளதாக கூறி அனுமதி மறுக்கப்பட்டுள்ளது . மோடி , ராகுல் காந்தி ஆகிய இரு தலைவர்களின் பிரசார ஊர்வலங்களும் அருகருகே நடைபெற உள்ளதால் , பரஸ்பர சச்சரவு ஏற்பட்டு அங்கு சட்டம் ஒழுங்கு பிரச்சினை ஏற்பட வாய்ப்புள்ளது . மக்கள் கூட்டம் அதிகம் உள்ள பகுதியில் நடைபெற உள்ளதால் , மக்களின் அன்றாட பணிகளுக்கு கடும் இடையூறாக அமையும் எனவும் போலீஸ் தரப்பில் கூறி அனுமதி மறுக்கப்பட்டுள்ளது .


நடிகை அமலாபால் தமிழில் தொடர்ந்து வெற்றி படங்களை கொடுத்து வந்தாலும் , அவரை பற்றி தொடர்ந்து வதந்திகள் வருவது தொடர்கதையாகியுள்ளது . நடிகர் விஷ்ணு விஷாலை காதலிப்பதாக எழுந்த கிசுகிசு , மேனேஜர் பிரதீப் குமாருடன் இவர் ரகசிய தொடர்பு வைத்திருப்பதாக எழுந்த சர்ச்சை , என இவரை பற்றிய வந்தந்திகள் அடுக்கடுக்காக வந்தாலும் அவை அனைத்திற்கும் பதிலடி கொடுத்து வருகிறார் அமலாபால் . மேலும் அவ்வப்போது தானாகவே சில கவர்ச்சி புகைப்படங்களை வெளிட்டு வம்பை விலை கொடுத்தும் வாங்குகிறார் . அந்த வகையில் , சமீபத்தில் கூட வேட்டியை மடித்து கட்டிக்கொண்டு கையில் மது பாட்டிலுடன் ஒரு புகைப்படத்தை பதிவு செய்திருந்தார் . இதற்கு நெட்டிசன்கள் இவரை விமர்சித்தனர் . இதை தொடர்ந்து தற்போது அமலாபால் , புகைபிடிப்பது போன்ற ஒரு படத்தை வெளியிட்டுள்ளார் . அதில் , ' நான் புகைப்பிடிக்கும் பழக்கத்தை ஊக்குவிக்க மாட்டேன் . ஹாலிவுட் ரசிகையின் கனவு ஒன்று நிறைவேறியுள்ளது . அனைத்து நட்சத்திரங்களுக்கும் புகைப்பிடிக்கும் புகைப்படம் ஒன்றாவது இருக்கும் , இது என்னுடையது ' என்று பதிவு செய்துள்ளார் . இவர் புகைப்பிடிக்கும் படத்தை வெளியிட்டு அதற்கு விளக்கம் கொடுத்திருந்தாலும் , போட்டோவை பார்த்த நொடியே அமலாபாலின் ரசிகர்கள் ஷாக் ஆகியுள்ளார் .


கூவத்தூரில் உச்சக்கட்ட பரபரப்பு . . ! ! சசிகலாவை முற்றுகையிட பொதுமக்கள் தீவிரம் . . . தொடர் தள்ளுமுள்ளு . . . தமிழக அரசியல் தமிழகத்தில் , அதிமுக கட்சியிடையே ஏற்பட்ட பிளவு காரணமாக பெரும் பரபரப்பு நிலவி வரும் நிலையில் , நிலைமையை சமாளிப்பதற்காக , சசிகலா ஆதரவு எம்எல்ஏக்கள் தங்கியுள்ள , கூவத்தூர் சொகுசு மாளிகைக்கு விரைந்துள்ளார் அதிமுக பொதுச் செயலாளர் சசிகலா . சமாதானத்தில் இறங்கிய சசிகலா : அதிமுக கட்சி இரண்டாக உடைந்ததால் , சசிகலா ஆதரவு எம்எல்ஏக்கள் ஒவ்வொருவராக , பன்னீர் செல்வத்திற்கு ஆதரவு தெரிவித்து வருகிறார்கள் . இந்நிலையில் மீதமுள்ள சில பல எம்எல்ஏக்களை தனக்கு ஆதரவாகவே வைத்துக்கொள்வதற்காக , சசிகலா போராடி வருகிறார் என்பது குறிப்பிடத்தக்கது . கூவத்தூர் விரைந்தார் சசிகலா : பன்னீர் செல்வத்திற்கு தொடர்ந்து ஆதரவு பெருகி வரும் நிலையில் , தற்போது மற்ற எம்எல்ஏக்களை சமாதானப்படுத்த , எம்எல்ஏக்கள் தங்கியுள்ள கூவத்தூர் சொகுசு பங்களாவுக்கு நேரடியாக சென்றுள்ளார் . பேச்சு வார்த்தை : எம் எல் ஏக்கள் உடனான பேச்சுவார்த்தைக்கு பின் , தற்போது வெளியே வந்துள்ள சசிகலாவை அப்பகுதி பொதுமக்கள் சூழ்ந்து முற்றுகை செய்ய திட்டமிட்டுள்ளதால் , போலீசார் அதிகளவில் குவிக்கப்பட்டுள்ளனர் . பொதுமக்களுக்கும் போலீசாருக்கும் இடையே தள்ளுமுள்ளு . . இந்நிலையில் , சாலின் இரு மருங்கிலும் பொதுமக்கள் குவிந்துள்ளதால் , போலீசார் அவர்களை களைய சொல்லி கேட்டனர் . ஆனால் அவர்கள் மறுக்கவே , தற்போது பொதுமக்களுக்கும் போலீசாருக்கும் இடையே தள்ளுமுள்ளு ஏற்பட்டுள்ளது . மேலும் செய்தி சேகரிக்க சென்ற செய்தியாளர்களையும் சசிகலா ஆதரவாளர்கள் தாக்கியதாக செய்திகள் வெளியாய் பரபரப்பை ஏற்படுத்தியுள்ளது . இந்நிலையில் , சில எம் எல் ஏக்கள் அதே சொகுசு பங்களாவில் தான் உள்ளனர் என்பது குறிப்பிடத்தக்கது .


இலங்கைக்கு எதிரான முதல் ஒரு நாள் கிரிக்கெட் ஆட்டத்தில் அபாரமான ஆட்டத்தால் 9 விக்கெட் வித்தியாசத்தில் வெற்றிப் பெற்றது இந்தியா . இலங்கைக்கு எதிரான முதல் ஒரு நாள் கிரிக்கெட் ஆட்டம் இலங்கையின் தம்புல்லா நகரில் நேற்று நடைபெற்றது . இதில் இந்திய அணியில் குல்தீப் யாதவ்க்கு பதிலாக யுவேந்திர சாஹலுடன் களமிறங்கியது இந்தியா . டாஸ் வென்ற இந்திய கேப்டன் விராட் கோலி பீல்டிங்கை தேர்வு செய்ய , இலங்கையின் இன்னிங்ஸை டிக்வெல்லாவும் , குணதிலகாவும் தொடங்கினர் . முதலில் நிதானமாக ஆடிய இந்த இணை , அடுத்த வேகமாக ஓட்டங்கள் சேர்க்க , 10 ஓவர்களில் 55 ஓட்டங்களை எட்டியது இலங்கை . சிறப்பாக ஆடிய இந்த இணை , இலங்கை அணி 14 ஓவர்களில் 74 ஓட்டங்கள் எடுத்திருந்தபோது 44 பந்துகளைச் சந்தித்த குணதிலகா 35 ஓட்டங்கள் எடுத்த நிலையில் சாஹல் பந்துவீச்சில் ராகுலிடம் கேட்ச் ஆனார் . பின்னர் டிக்வெல்லாவுடன் இணைந்தார் குஷல் மென்டிஸ் . இந்த இணையால் 18.2 ஓவர்களில் 100 ஓட்டங்களை எட்டியது இலங்கை . டிக்வெல்லா 65 பந்துகளில் அரை சதமடித்தார் . இலங்கை அணி 24.3 ஓவர்களில் 139 ஓட்டங்கள் எடுத்திருந்தபோது டிக்வெல்லா ஆட்டமிழந்தார் . அவர் 74 பந்துகளில் 8 பவுண்டரிகளுடன் 64 ஓட்டங்கள் சேர்த்து கேதார் ஜாதவ் பந்துவீச்சில் விக்கெட்டை பறிகொடுத்தார் . பிறகு குஷல் மென்டிஸ் 37 பந்துகளில் 36 ஓட்டங்கள் சேர்த்து வெளியேற , கேப்டன் உபுல் தரங்கா 13 ஓட்டங்களில் அவுட்டானார் . கபுகதேரா ஓரு ஓட்டம் எடுத்த நிலையில் கோலியின் பந்துவீச்சில் அவுட்டானார் . இதன்பிறகு டி சில்வா 2 ஓட்டங்கள் , திசாரா பெரேரா 0 , சன்டாகன் 5 ஓட்டங்கள் , மலிங்கா 8 ஓட்டங்களில் ஆட்டமிழக்க , கடைசி விக்கெட்டான விஸ்வா பெர்னாண்டோ டக் அவுட்டானார் . இறுதியில் இலங்கை அணி 43.2 ஓவர்களில் 216 ஓட்டங்களுக்குச் சுருண்டது . மேத்யூஸ் 50 பந்துகளில் 1 சிக்ஸர் , 1 பவுண்டரியுடன் 36 ஓட்டங்கள் சேர்த்து ஆட்டமிழக்காமல் இருந்தார் . இந்தியத் தரப்பில் அக்ஷர் படேல் 3 விக்கெட்டுகளையும் , ஜஸ்பிரித் பூம்ரா , யுவேந்திர சாஹல் , கேதார் ஜாதவ் ஆகியோர் தலா 2 விக்கெட்டுகளையும் சாய்த்தனர் . பின்னர் ஆடிய இந்திய அணியில் ஷிகர் தவன் அதிரடியாக ஆட , ரோஹித் சர்மா 4 ஓட்டங்கள் சேர்த்த நிலையில் ரன் அவுட்டானார் . இதையடுத்து தவனுடன் இணைந்தார் கேப்டன் விராட் கோலி . இந்த இணையால் , 10 ஓவர்களில் 64 ஓட்டங்களை எட்டியது இந்தியா . தொடர்ந்து வேகம் காட்டிய தவன் , சன்டாகன் பந்துவீச்சில் சிக்ஸரை விளாசி 36 பந்துகளில் அரை சதம் எடுத்ததால் 15 - வது ஓவரில் 100 ஓட்டங்களை எடுத்தது இந்தியா . டிசில்வா வீசிய 22 - ஆவது ஓவரில் 3 பவுண்டரிகளை விரட்டிய தவன் , 71 பந்துகளில் சதம் கண்டார் . அவரைத் தொடர்ந்து விராட் கோலி 50 பந்துகளில் அரை சதம் கண்டார் . டி சில்வா பந்துவீச்சில் பவுண்டரியை விளாசி ஆட்டத்தை வெற்றியில் முடித்தார் தவன் . இந்தியா 28.5 ஓவர்களில் ஒரு விக்கெட் இழப்புக்கு 220 ஓட்டங்கள் எடுத்து வெற்றி கண்டது . ஷிகர் தவன் 90 பந்துகளில் 132 ஓட்டங்கள் , கோலி 70 பந்துகளில் 82 ஓட்டங்கள் சேர்த்து ஆட்டமிழக்காமல் இருந்தனர் . ஷிகர் தவன் ஆட்டநாயகனாக தேர்வு செய்யப்பட்டார் . இந்த ஆட்டத்தில் வெற்றி கண்டதன் மூலம் ஐந்து போட்டிகள் கொண்ட இந்தத் தொடரில் இந்தியா 1 - 0 என முன்னிலை பெற்றுள்ளது .


இயக்குனர் சிம்புதேவன் இயக்கத்தில் வடிவேலு இரண்டு வேடங்களில் நடித்த சரித்திர காமெடிப் படமான இம்சை அரசன் 23ம் புலிகேசி கடந்த 2006ம் ஆண்டு வெளியாகி செம்ம ஹிட் அடித்தது . தற்போது , இப்படத்தின் 2ம் பாகமான “இம்சை அரசன் 24ம் புலிகேசி” படத்தின் படப்பிடிப்பு கடந்த ஆண்டு ஜூன் மாதம் தொடங்கியது . இப்படத்தின் அறிவிப்பு வெளியான நிலையில் , “ஃபர்ஸ்ட் லுக்” எல்லாம் வெளியானது . இந்த படத்தை பிரமாண்ட இயக்குனர் ஷங்கர் , எஸ் பிக்சர்ஸ் சார்பில் சங்கர் தயாரிக்க இருந்தார் . படப்பிடிப்பின் போதே சிம்பு தேவனுக்கும் வடிவேலுக்கும் இடையில் கதையில் பிரச்சனை வந்ததால் படம் சில நாட்களில் நின்று போனது . இதனால் வடிவேலு படத்தை விட்டும் வெளியேறினார் . இப்பிரச்சனையைத் தொடர்ந்து வடிவேலு மீது தயாரிப்பாளர் சங்கத்தில் புகாரும் அளிக்கப்பட்டது . வடிவேலு உடன் நடந்த பேச்சுவார்த்தையில் உடன்பாடு எட்டவில்லை . படத்தில் நடிப்பதற்கு தனக்கு மேலும் , ரூ . 1 கோடி கொடுத்தால் தான் நடிப்பேன் என்றும் கூறியுள்ளாராம் . இதை கொஞ்சம் கூட எதிர்பார்க்காத படத்தின் தயாரிப்பாளர் ஷங்கர் , வடிவேலு படத்தை விட்டு விலகியதால் , தனக்கு நஷ்டம் ஏற்பட்டுள்ளது . இதனால் , வடிவேலு தனக்கு ரூ . 9 கோடி கொடுக்க வேண்டும் இல்லையென்றால் , எந்தவித நிபந்தனையும் இல்லாமல் படத்தில் நடிக்க வேண்டும் என்று கூறியுள்ளார் . தொடர்ந்து வடிவேலுக்கு தயாரிப்பாளர் சங்கம் ஒரு அவகாசம் அளித்தது . மேலும் , ஷங்கருக்கு ரூ . 9 கோடி வழங்க வேண்டும் இல்லையென்றால் , எந்த நிபந்தனையும் விதிக்காமல் படத்தில் நடிக்க வேண்டும் . இதில் ஏதாவது ஒன்றை செய்யத் தவறினால் , வடிவேலுக்கு “ரெட் கார்டு” வழங்கப்படும் என்று ஏற்கனவே தயாரிப்பாளர் சங்கம் தெரிவித்ததது . “ரெட் கார்டு” போட்டால் , இந்தப் பிரச்சனை முடியும் வரை வேறு படத்திலும் நடிக்கக் கூடாது என்றும் வடிவேலுவுக்கு அறிவுறுத்தப்பட்டது . ஆனால் வடிவேலு தரப்பில் இருந்து தொடர்ந்து எந்த பதிலும் கூறாமல் தொடர்ந்து டிமிக்கி கொடுத்து வந்ததால் , தற்போது தயாரிப்பாளர் சங்கம் வடிவேலுவுக்கு ரெட் கார்டு காட்டி ஆப்பு அடித்துள்ளது . இதன் மூலம் தயாரிப்பாளர்கள் யாரும் இந்த தடை நீங்கும் வரை எந்த படத்திலும் ஒப்பந்தம் செய்ய மாட்டார்கள் என்பது குறிப்பிடத்தக்கது .


' மோ ' என்ற திகில் கலந்த நகைச்சுவை படத்தின் மூலம் அறிமுகமானவர் இயக்குநர் புவன் நல்லான் . இவரின் அடுத்த படமும் இதே பாணியில் திகில் கலந்த நகைச்சுவை திரைப்படமாக உருவாக உள்ளது . உலகப்புகழ் பெற்ற ' ஜாம்பி ' கதாபாத்திரத்தை மையமாக வைத்து இயக்குகிறார் . ' ஜாம்பி ' என்றே பெயரிடப்பட்டுள்ள இப்படத்தை ' எஸ்3 ' பிக்சர்ஸ் சார்பில் வசந்த் மகாலிங்கம் மற்றும் முத்துக்குமார் ஆகியோர் இணைந்து தயாரிக்கிறார்கள் . யோகிபாபுவும் , இந்த படத்தில் கதையின் நாயகனாக நடிக்கிறார் . நடிகை யாஷிகா ஆனந்து முக்கிய கதாபாத்திரத்தில் நடிக்கிறார் . இவர்களுடன் கோபி சுதாகர் , T . M . கார்த்திக் , மனோபாலா , அன்பு தாசன் , பிஜிலி ரமேஷ் , ராமர் , ' லொள்ளு சபா ' மனோகர் , சித்ரா ஆகியோருடன் மற்றும் பலர் நடிக்கிறார்கள் . இவர்கள் அனைவரும் சமூக வலைத்தளங்கள் , தொலைக்காட்சி மற்றும் திரைப்படங்கள் மூலம் நகைச்சுவையில் பிரபலமானவர்கள் . இப்படத்திற்கான படப்பிடிப்பு பட பூஜையுடன் இன்று ஆரம்பமானது . பிரபல இயக்குநர் பொன்ராம் ' க்ளாப் ' அடித்து படப்பிடிப்பைத் துவக்கி வைத்தார் . மனோபாலா நடிக்க முதல் காட்சி படமாக்கப்பட்டது .


ஜெயலலிதாவின் மறைவுக்கு கிரிக்கெட் வீரர் சச்சின் டெண்டுல்கர் ட்விட்டரில் இரங்கல் தெரிவித்துள்ளார் . சென்னை அப்பல்லோ மருத்துவமனையில் முதல்வர் ஜெயலலிதா திங்கள்கிழமை ( டிச . 5 ) இரவு 11.30 மணிக்கு மறைந்தார் . சென்னை கிரீம்ஸ் சாலையில் உள்ள அப்பல்லோ மருத்துவமனையில் கடந்த செப்டம்பர் 22 - ஆம் தேதி முதல் கடந்த 75 நாள்களாக சிகிச்சை பெற்று வந்த முதல்வர் ஜெயலலிதாவுக்கு ஞாயிற்றுக்கிழமை ( டிச . 4 ) மாலை 5 மணிக்கு திடீரென மாரடைப்பு ஏற்பட்டது . இதைத் தொடர்ந்து திங்கள்கிழமை இரவு வரை அவருக்கு உயிர் காக்கும் சிகிச்சைகள் அளிக்கப்பட்டன . தில்லியிலிருந்து எய்ம்ஸ் மருத்துவர்களும் அப்பல்லோ மருத்துவமனைக்கு வந்து சிகிச்சை குறித்து ஆய்வு செய்தனர் . இந்த நிலையில் திங்கள்கிழமை இரவு 11.30 மணிக்கு முதல்வர் ஜெயலலிதா இறந்துவிட்டார் என அப்பல்லோ மருத்துவமனை நிர்வாகம் அறிவித்தது . ஜெயலலிதாவின் மறைவுக்கு கிரிக்கெட் வீரர் சச்சின் டெண்டுல்கர் இரங்கல் தெரிவித்துள்ளார் . அவர் ட்விட்டரில் கூறியதாவதுஃ ஜெயலலிதாவின் மறைவு குறித்து மிகவும் வருத்தம் அடைந்தேன் . அவர் அனைவராலும் விரும்பப்பட்டவர் . இந்த இழப்பிலிருந்து மீண்டுவர இறைவன் சக்தி அளிப்பார் என நம்புகிறேன் என்று கூறியுள்ளார் .


முதல் டெஸ்டில் இந்திய அணியின் வெற்றிக்கு இன்னும் 84 ரன்களே தேவை என்பதால் நான்காம் நாளான இன்று இந்திய அணி வெற்றி பெற்றுவிடும் . இந்தியா இங்கிலாந்து இடையேயான முதல் டெஸ்ட் போட்டியின் முதல் இன்னிங்ஸில் இங்கிலாந்து அணி 287 ரன்களும் இந்திய அணி 274 ரன்களும் எடுத்தது . முதல் இன்னிங்ஸில் விராட் கோலி தனி நபராக போராடி இந்திய அணியை சரிவிலிருந்து மீட்டெடுத்தார் . 13 ரன்கள் முன்னிலையுடன் இரண்டாவது இன்னிங்ஸை ஆடிய இங்கிலாந்து அணி , அஷ்வின் சுழலில் முதல் மூன்று விக்கெட்டுகளை அடுத்தடுத்து இழந்தது . அதன்பிறகு அடுத்த நான்கு விக்கெட்டுகளை இஷாந்த் சர்மா வீழ்த்தினார் . இஷாந்த் சர்மாவின் ஒரே ஓவரில் பேர்ஸ்டோ , ஸ்டோக்ஸ் , பட்லர் ஆகிய மூவரும் ஆட்டமிழந்தனர் . இந்திய அணியின் பந்துவீச்சை சமாளிக்க முடியாமல் இரண்டாவது இன்னிங்ஸில் 180 ரன்களுக்கே இங்கிலாந்து அணி ஆல் அவுட்டானது . இதையடுத்து 194 ரன்கள் என்ற இலக்குடன் இரண்டாவது இன்னிங்ஸை தொடங்கிய இந்திய அணியின் முரளி விஜய் , தவான் , ராகுல் , ரஹானே ஆகியோர் சொற்ப ரன்களில் வெளியேறினர் . அஷ்வின் 13 ரன்களில் அவுட்டானார் . முதல் இன்னிங்ஸை போலவே ஒருமுனையில் விக்கெட்டுகள் வீழ்ந்தாலும் மறுமுனையில் விராட் கோலி நிலைத்து ஆடிவருகிறார் . விராட் கோலியும் தினேஷ் கார்த்திக்கும் ஆடிவருகின்றனர் . மூன்றாம் நாளான நேற்றைய ஆட்டநேர முடிவில் , இந்திய அணி 5 விக்கெட் இழப்பிற்கு 110 ரன்கள் எடுத்துள்ளது . கோலி 43 ரன்களுடனும் தினேஷ் கார்த்திக் 18 ரன்களுடனும் களத்தில் உள்ளனர் . வெற்றிக்கு இன்னும் 84 ரன்களே தேவை என்பதால் நான்காம் நாளான இன்று போட்டி முடிந்துவிடும் . முதல் இன்னிங்ஸில் சதமடித்து கடைசி விக்கெட்டாக அவுட்டான விராட் கோலியை , இரண்டாவது இன்னிங்ஸிலும் வீழ்த்த முடியாமல் இங்கிலாந்து பவுலர்கள் திணறிவருகின்றனர் . இந்திய அணி இந்த போட்டியில் வெற்றி பெற்றாலும் , இந்திய அணியின் பேட்டிங் விராட் கோலியை மட்டும் சார்ந்திருப்பது நல்லதல்ல .


தளபதி விஜய் மூன்று வேடத்தில் நடித்திருக்கும் மெர்சல் தீபாவளிக்கு திரைக்கு வரவிருக்கிறது . இப்படத்தை உலகம் முழுவதும் 2000 க்கும் மேற்பட்ட திரையரங்குகளில் ரிலிஸ் ஆக்கவுள்ளது . இதுவரை இல்லாத அளவிற்கு இப்படம் இலங்கையில் அதிக திரையரங்குகளில் ரிலிஸ் ஆகவுள்ளதாம் . தளபதி விஜய் நடிப்பில் அட்லீ இயக்கத்தில் , ஆஸ்கர் நாயகனின் இசையில் மிக பிரமாண்டமாக உருவாகியுள்ள மெர்சல் வரும் தீபாவளிக்கு உலகம் முழுவதும் வெளியாகி மெர்சலாக்க உள்ளது . தீபாவளிக்கு இன்னும் இரண்டே வாரங்கள் உள்ள நிலையில் ரசிகர்கள் இப்போதே இப்போதே உற்சாகமாக கொண்டாட தொடங்கி விட்டனர் . இந்நிலையில் தற்போது இலங்கையில் மெர்சல் தீபாவளி தொடங்கியுள்ளது . இலங்கையிலுள்ள தளபதி ரசிகர்கள் " மெர்சல் " பட கட் அவுட்டை 60 அடியில் வைத்துள்ளனர் . மேலும் இலங்கையில் வெளியான தமிழ் படங்களிலேயே மெர்சல் தான் அதிக தியேட்டர்களில் வெளியாக உள்ளது என்பது குறிப்பிடத்தக்கது .


திரையுலகிலும் சரி அரசியல் களத்திலும் சரி தமிழ் மொழியின் வன்மையாலும் , சமுதாயக்கருத்துக்களாலும் உயர்ந்தவர்கள் பலர் . அந்த வகையில் சீமானும் ஒருவர் . மிகவும் யதார்த்தமான இயக்குனரான இவர் , நாம் தமிழர் கட்சியை தொடங்கியதன் மூலம் அரசியல்வாதியானவர் . அரசியலில் தமிழர் தான் தமிழகத்தை ஆள வேண்டும் என பிடிவாதமான கொள்கை கொண்டிருக்கும் இவரின் பேச்சை கேட்பதற்கு என தனி ஒரு ரசிகர் கூட்டமே இருக்கிறது . இவர் நடிகர் விஷால் தொடங்கி இருக்கும் சமூக நல இயக்கம் ஒன்றினை தற்போது கேலி செய்திருக்கிறார் . நடிகராக இருந்து தற்போது நடிகர் சங்கத்தின் பொதுச்செயலாளர் ஆகி இருக்கிறார் விஷால் . இவர் நடிகர் சங்க தேர்தல் போது செய்த வேலைகளை எல்லாம் பார்த்துவிட்டு நிஜ அரசியல்வாதிகள் கூட மிரண்டுவிட்டனர் . இந்நிலையில் விஷால் சமீபத்தில் மக்கள் நல இயக்கம் என ஒரு கொடியை அறிமுகப்படுத்தி , சமூக நல இயக்கம் ஒன்றை ஆரம்பித்திருக்கிறார் . இந்த இயக்கத்தை மக்களுக்கு தொண்டு செய்வதற்காக மட்டுமே தான் ஆரம்பித்திருப்பதாக விஷால் தெரிவித்திருந்தாலும் . இது அவரின் அரசியல் பிரவேசத்திற்கான ஆரம்பமோ என்றே அரசியல் அறிவுஜீவிகள் சிந்திக்கின்றனர் . இது ஒரு புறம் இருக்க நாம் தமிழர் கட்சியின் தலைவர் சீமான் விஷாலின் இந்த இயக்கத்தை பின் வருமாறு விமர்சித்திருக்கிறார் . விஜய் அரசியலுக்கு வரட்டும் , விஷால் வரட்டும் , ஆனால் விஷால் கட்சி ஆரம்பித்தது போல தெரியவில்லை . அவர் ஏதோ பனியன் விளம்பரத்தை காட்டுவது மாதிரி தான் இருக்கு . யார் வேண்டுமானாலும் மக்களுக்கான நல இயக்கங்கள் ஆரம்பித்து சேவை செய்யலாம் . ஆனால் ஆளனும்னு நினைக்க கூடாது” எனதெரிவித்திருக்கிறார் . ஒரு வேளை சீமானின் தமிழர் தான் தமிழ் நாட்டை ஆளனும் எனும் கொள்கைக்கு , ஆந்திராவை பூர்வீகமாக கொண்ட விஷால் ஒத்துவர மாட்டார் என்பதனால் தான் சீமான் இப்படி காட்டமாக சொல்லி இருக்கிறாரோ என யோசிக்க வைத்திருக்கிறது சீமானின் இந்த பேச்சு .


நடிகை நயன்தாரா மற்றும் பிரபல இயக்குனர் விக்னேஷ் சிவன் ஆகியோர் , ' நானும் ரெளடிதான் ' படத்தின்போது காதலில் விழுந்ததாக கூறப்படுகிறது . அதே போல் இருவரும் தற்போது லிவிங் டூ கெதர் வாழ்க்கையில் உள்ளதாகவும் விரைவில் இருவரும் திருமணம் செய்து கொள்ள உள்ளதாகவும் கூறப்படுகிறது . இந்நிலையில் விக்னேஷ் சிவன் தற்போது தன்னுடைய பெயரில் திடீரென சிறிய மாற்றம் செய்துள்ளார் அதுவும் காதலர் தினத்தன்று . Vignesh Sivan என்று இருந்த அவரது பெயர் தற்போது Vignesh Shivn என்று மாற்றியுயள்ளார் . இதை உறுதி செய்யும் வகையில் அவருடைய சமூக வலைத்தள பக்கத்தில் புதிய பெயர் பதிவு செய்யப்பட்டுள்ளது . நியூமிராலஜிக்காக இந்த மாற்றம் நடைபெற்றதாக கூறப்படுகிறது . மேலும் இவர் தற்போது இயக்கி வரும் ' தானா சேர்ந்த கூட்டம் ' படத்தின் படப்பிடிப்பு விறுவிறுப்பாக நடைபெற்று வருகிறது . இந்த படத்தில் சூர்யா , கீர்த்தி சுரேஷ் நடிக்கின்றனர் என்பது குறிப்பிடத்தக்கது .


சென்னை ஓபன் சேலஞ்சர் டென்னிஸ் போட்டியின் இறுதி ஆட்டத்தில் இந்தியாவின் யூகி பாம்ப்ரி - ஆஸ்திரேலியாவின் ஜோர்டான் தாம்சன் மோதுகின்றனர் . சென்னை ஓபன் சேலஞ்சர் டென்னிஸ் போட்டியின் அரையிறுதி ஆட்டம் நேற்று நடைபெற்றது . இதில் போட்டித் தரவரிசையில் 2 - வது இடத்தில் இருக்கும் யூகி பாம்ப்ரியும் , 3 - வது இடத்தில் இருந்த தென் கொரியாவின் டக்ஹீ லீயும் மோதினர் . விறு விறுப்பாக நடைபெற்ற இந்த ஆட்டத்தின் முடிவில் யூகி 7 - 5,6 - 2 என்ற செட்களில் வெற்றி பெற்றார் . இந்த ஆட்டத்தில் யூகி ஒரு பிரேக் பாய்ண்ட்டை கூட சந்திக்கவில்லை என்பது குறிப்பிடத்தக்கது . இத்துடன் லீயை 2 முறை சந்தித்துள்ள யூகி , அவருக்கு எதிராக தனது 2 - ஆவது வெற்றியை பதிவு செய்துள்ளார் . அத்துடன் , உலகத் தரவரிசையில் முதல் 100 இடங்களுக்குள்ளாக மீண்டும் முன்னேறும் வாய்ப்பையும் அவர் உறுதி செய்துள்ளார் . மற்றொரு அரையிறுதியில் தாம்சன் 6 - 1,7 - 6 என்ற செட்களில் ஸ்பெயினின் பெட்ரோ மார்டினௌஸை வீழ்த்தினார் . இதையடுத்து இறுதி ஆட்டத்தில் யூகி - தாம்சன் மோதுகின்றனர் . ஆடவர் இரட்டையர் பிரிவில் இந்தியாவின் ஸ்ரீராம் பாலாஜி - விஷ்ணு வர்தன் இனை 7 - 6,5 - 7,10 - 5 என்ற செட்களில் துருக்கியின் செம் இல்கெல் - செர்பியாவின் டனிலோ பெட்ரோவிச் இணையை வீழ்த்தி சாம்பியன் பட்டம் வென்றனர் .


சர்வதேச டி20 போட்டிகளில் அதிவேகமாக 2000 ரன்களை குவித்த வீரர் என்ற பெருமையை அடைய அயர்லாந்துக்கு எதிரான முதல் டி20 போட்டியில் கோலியால் அடைய முடியவில்லை . எனினும் இன்று நடக்க இருக்கும் இரண்டாவது டி20 போட்டியில் அந்த பெருமையை கண்டிப்பாக பெற்றுவிடுவதற்கான வாய்ப்புகள் அதிகமாக உள்ளன . சமகால கிரிக்கெட்டின் மிகச்சிறந்த வீரராக வலம்வரும் இந்திய கேப்டன் விராட் கோலி , சாதனைகளையும் சதங்களையும் குவித்து வருகிறார் . இவர் ஓய்வு பெறுவதற்குள் கிரிக்கெட்டில் பேட்டிங் சார்ந்த பல சாதனைகளுக்கு சொந்தக்காரராகிவிடுவார் என்பதில் ஐயமில்லை . சச்சின் டெண்டுல்கரின் அதிக சதங்கள் , அதிக ரன்கள் ஆகிய சாதனைகளை கோலியால் மட்டுமே முறியடிக்க முடியும் . அதையும் செய்துவிடுவார் என்றே நம்பப்படுகிறது . ரன்களை குவிப்பதால் ரன் மெஷின் என கோலி அழைக்கப்படுகிறார் . இந்நிலையில் , அயர்லாந்துக்கு எதிரான முதல் டி20 போட்டியில் கோலியால் ஒரு சாதனையை நிகழ்த்த முடியாமல் போய்விட்டது . 57 சர்வதேச டி20 போட்டிகளில் ஆடி 1983 ரன்களை குவித்திருந்த கோலி , 17 ரன்களை எடுத்தால் அதிவேக 2000 ரன்கள் என்ற பெருமையை பெற்றிருப்பார் . ஆனால் அவரால் முதல் போட்டியில் அதை எட்டமுடியாமல் போய்விட்டது . எனினும் இன்னும் 17 ரன்களே தேவை என்பதால் , அயர்லாந்துக்கு எதிராக இன்று நடைபெற உள்ள இரண்டாவது டி20 போட்டியில் இந்த மைல்கல்லை எட்டிவிடுவார் . கோலிக்கு முன்னதாக கப்டில் , மெக்கல்லம் ஆகியோர் மட்டுமே 2000 ரன்களை கடந்துள்ளனர் . ஆனால் அவர்களில் கப்டில் 68வது போட்டியிலும் மெக்கல்லம் 66வது போட்டியிலுமே 2000 ரன்களை கடந்தனர் . எனவே நாளைய போட்டியில் 17 ரன்கள் குவித்தால் சர்வதேச டி20 போட்டியில் அதிவேக 2000 ரன்களை குவித்த வீரர் என்ற பெருமையை கோலி பெறுவார் .


இந்திய அணியின் முன்னாள் கேப்டன் தோனி மட்டுமே செய்த ஒன்று இருக்கிறது . சர்வதேச அளவில் வேறு எந்த வீரரும் அந்த சாதனையை செய்ததில்லை . இந்திய அணியின் முன்னாள் கேப்டன் தோனி , சிறந்த ஃபினிஷர் மற்றும் மிகச்சிறந்த விக்கெட் கீப்பர் . பேட்டிங் மற்றும் விக்கெட் கீப்பிங்கில் சிறந்து விளங்கியது மட்டுமல்லாமல் , தனது சிறந்த கேப்டன்சியால் இந்திய அணிக்கு மூன்று விதமான சாம்பியன்ஷிப்பையும் வென்று கொடுத்தவர் . டி20 போட்டிகளில் அதிகமான கேட்ச்சுகள் , அதிகமான ஸ்டம்பிங்குகள் மற்றும் சர்வதேச போட்டிகளில் அதிகமான கேட்ச்சுகளில் மூன்றாமிடம் , ஸ்டம்பிங்குகளில் முதலிடம் என விக்கெட் கீப்பிங்கில் பல மைல்கற்களை எட்டி , சாதனைகளை படைத்துள்ளார் . ஆனால் , தோனி மட்டுமே செய்த சாதனை ஒன்றிருக்கிறது . பேட்டிங் , விக்கெட் கீப்பிங் மட்டுமல்லாமல் அவ்வப்போது தோனி பவுலிங்கும் வீசியுள்ளார் . 9 சர்வதேச போட்டிகளில் பந்துவீசியுள்ளார் தோனி . 132 பந்துகளை வீசியுள்ள தோனி ஒரு விக்கெட்டையும் கைப்பற்றியுள்ளார் . ஒரு விக்கெட் கீப்பரால் வீசப்பட்ட அதிகமான பந்துகள் இதுதான் . சங்கக்கரா , மார்க் பவுச்சர் உள்ளிட்ட சில விக்கெட் கீப்பர்கள் , அவ்வப்போது பந்து வீசி பார்த்ததுண்டு . ஆனால் தோனி மட்டுமே 9 சர்வதேச போட்டிகளில் பந்துவீசியுள்ளார் . வேறு எந்த விக்கெட் கீப்பரும் தோனி அளவிற்கு பந்துவீசியதில்லை .


தேசிய மகளிர் குத்துச்சண்டை சாம்பியன்ஷிப் போட்டியில் சரிதா தேவி , சோனியா லேதர் , பவித்ரா , ஷ்ஷி ஷோப்ரா , சர்ஜுபாலா தேவி ஆகியோர் தங்களது எடைப் பிரிவில் இறுதிச் சுற்றுக்கு முன்னேறினர் . தேசிய மகளிர் குத்துச்சண்டை சாம்பியன்ஷிப் போட்டி அரியாணா மாநிலம் ரோத்தக்கில் நடைபெற்று வருகிறது . இந்தப் போட்டியில் 60 கிலோ எடைப் பிரிவில் களம் கண்டுள்ள சரிதா தேவி , தனது அரையிறுதியில் அரியாணாவின் மோனிகாவை 5 - 0 என்ற புள்ளிகள் கணக்கில் வென்று அசத்தினார் . இதனையடுத்து இறுதிச்சுற்றில் அவர் இரயில்வே விளையாட்டு வாரிய வீராங்கனையான பவித்ராவை எதிர்கொள்கிறார் . பவித்ரா தனது அரையிறுதியில் உத்தரகண்ட் வீராங்கனை பிரியங்கா செளதரியை 5 - 0 என்ற கணக்கில் வீழ்த்தியிருந்தார் என்பது குறிப்பிடத்தக்கது . இதேபோல , 57 கிலோ எடைப் பிரிவில் போட்டியிட்ட சோனியா லேதர் 5 - 0 என்ற புள்ளிகள் கணக்கில் அகில இந்திய காவல்துறை அணியின் சந்தியா ராணியை வென்றார் . இறுதிச்சுற்றில் சோனியா லேதர் , ஷஷி சோப்ராவுடன் மோதுகிறார் . இதனிடையே , 48 கிலோ எடைப் பிரிவில் சர்ஜுபாலா தேவி தனது அரையிறுதியில் இரயில்வே விளையாட்டு வாரிய வீராங்கனை மீனாட்சியை வென்றதன்மூலம் இறுதிச் சுற்றுக்கு முன்னேற்றம் கண்டார் .


டெல்லி மற்றும் மாவட்ட கிரிக்கெட் சங்கத் தலைவராக மூத்த பத்திரிகையாளரான ரஜத் சர்மா தேர்வு செய்யப்பட்டுள்ளார் . டி . டி . சி . ஏ எனப்படும் டெல்லி கிரிக்கெட் சங்கத்திற்கு புதிய நிர்வாகிகள் தேர்தல் நடத்தப்படாமல் இருந்தது . அதனால் , உயர்நீதிமன்ற உத்தரவு ஒன்று பிறப்பித்து இருந்தது . அதன்படி , நீதிபதி விக்ரம்ஜித் சென் சங்கத்தின் செயல்பாடுகளை இத்தனை நாள்கள் நிர்வாகம் செய்துவந்தார் . இந்த நிலையில் புதிய நிர்வாகிகள் தேர்தல் நேற்று நடைப்பெற்றது . இதில் தலைவர் பதவிக்கு ரஜத் சர்மா போட்டியிட்டார் . அவரை எதிர்த்து முன்னாள் கிரிக்கெட் வீரர் மதன்லால் போட்டியிட்டார் . இதில் , ரஜத் சர்மா 517 வாக்குகள் வித்தியாசத்தில் மதன்லாலை வெற்றி கண்டார் . சர்மாவுக்கு 1531 வாக்குகளும் , மதன்லாலுக்கு 1004 வாக்குகள் மட்டுமே கிடைத்தன . ஏனைய 12 பதவிகளையும் சர்மா குழுவே கைப்பற்றியது என்பது குறிப்பிடத்தக்கது .